VW planira šest fabrika baterija u Evropi do 2030.\nTanjug 15. marta 2021. 15:52\nFRANKFURT – Nemački Folksvagen planira da obezbedi ponudu ćelijskih baterija i širenje infrastrukture za punjenje električnih vozila u Evropi, u okviru pojačanih napora da pretekne „Teslu“ i učini takozvanu e-mobilnost jeftinijom.\nDrugi najveći svetski proizvođač automobila, koji je u jeku snažnog zaokreta ka automobilima na baterije, saopštio je danas da planira da u Evropi pokrene do 2030. godine šest pogona za proizvodnju baterija na gorive ćelije, koje će graditi sam ili u saradnji s nekim partnerima, prenosi Rojters.\n„E-mobilnost je za nas postala osnovna delatnost. Sada sistematski integrišemo dodatne procese u lanac vrednosti“, izjavio je generalni direktor VW-a Herbert Dis.\nPlanirani pogoni će imati proizvodni kapacitet od 240 gigavat sati godišnje, dodao je i naglasio da kompanija želi da obezbedi dugoročnu poziciju u trci za najbolju bateriju i najbolje korisničko iskustvo u eri mobilnosti s nultom emisijom.\nFolkvagen grupa je takođe najavila ulazak u partnerstva sa naftnom kompanijom Britiš petro;leum i vodećim evropskim kompanijama Enel i Iberdrola kako bi proširili mrežu stanica za punjenje električnih vozila.\n„U proseku ćemo sniziti troškove baterijskih sistema na znatno ispod 100 evra po kilovat satu“ (119 dolara), rekao je član uprave VW-a Tomas Šmal, napominjući da će to konačno učiniti e-mobilnost pristupačnom i dominantnom pogonskom tehnologijom.\nPrema decembarskim podacima kompanije Benčmark Mineral Intelidžens, cena ćelijskih baterija za električna vozila pala je u proseku na 110 dolara po kilovat-satu, prenosi Rojters.


RTS :: Pravila upotrebe sadržaja\nNaslovna Pravila upotrebe sadržaja\nVeb sajt RTS je novi informacioni i komunikacioni servis koji je Radio-Televizija Srbije realizovala radi poboljšanja prisustva na Internetu. Korišćenjem i preuzimanjem materijala i dokumentacije sa sajta, prihvatate u potpunosti uslove i pravila upotrebe koji su opisani u ovom obaveštenju. Ukoliko ne prihvatate bilo koji od uslova i pravila nemojte koristiti ovaj sajt i ne preuzimajte materijale i dokumentaciju sa sajta RTS.\nSadržaji Veb sajta u isključivom i potpunom su vlasništvu Radio-Televizije Srbije. Delovi ili ceo Veb sajt ne mogu biti kopirani, reprodukovani, prenošeni, publikovani ili distribuirani bez prethodnog pisanog odobrenja RTS-a, izuzev u slučaju preuzimanja informacija i materijala i pohranjivanja na disk računara pojedinačnog korisnika radi lične upotrebe.\nSve robne marke i logotipi prikazani na ovom Veb sajtu zaštićena su imena i u vlasništvu RTS-a i ne mogu biti korišćeni na drugim Veb sajtovima bez pisanog odobrenja RTS-a. Bilo koja od robnih marki ili imena uključujući ime RTS ne može biti uključeni u Internet adresu bez prethodnog pismenog odobrenja RTC.\nSvi sadržaji i informacije na sajtu RTS predstavljeni su javnosti na uvid u najboljoj nameri, i RTC veruje da su tačni. Međutim, stranka koja želi da stupi u poslovan odnos sa RTS-om ili kupi nekih od RTS-ovih proizvoda ili usluga, ne treba da se osloni na informacije na Veb sajtu već da uputi direktan upit odgovarajućoj instanci u RTC. RTS ne pruža bilo kakve garancije putem ovog Veb sajta u vezi bilo kojih proizvoda ili usluga, i na taj način ne može biti odgovoran za direktne ili indirektne štete koje mogu nastati korišćenjem informcija sa ovog Veb sajta. Informacije na ovom Veb sajtu mogu da sadrže tehničke netačnosti ili štamparske greške. Informacije mogu biti izmenjene bez prethodnog obaveštenja.\nRTS ne preuzima odgovornost za materijale koje su načinila ili publikovala treća lica a koja su vezana linkom sa strana Veb sajta RTS. Ako odlučite da posetite bilo koji linkovan Veb sajt vi to činite na bazi sopstvene odluke i odgovornosti, i preuzimate rizik u pogledu virusa ili sličnih štetnih elemenata. Sami linkovi ne znače istovremeno da RTC na bilo koji način sponzoriše ili je povezan sa entitetima koji su odgovorni za ažuriranje pometunih Veb sajtova ili strana.\nRTS zadržava pravo da bez najave povremeno promeni ili modifikuje ova pravila , kao i delove naznačene pod « privatnost « i « copyright «.\nZa sve sporove koji proisteknu iz ovih Pravila nadležan je sud u Beogradu, Srbija. RTS zadržava pravo da pokrene postupke i pred sudovima drugih zemalja u cilju zaštite sopstvenih prava.\nMamac za ajkule


Vesti :: Firme u blokadi, porodilje bez para\nUprkos tome što država garantuje isplatu svim porodiljama koje su u radnom odnosu, ni jednog dinara nisu dobile radnice čija su preduzeća u blokadi, a takvih je firmi, prema podacima Narodne banke Srbije, čak 62.326!\n"Zakon kaže da porodilja ima pravo na naknadu zarade koju je već isplatio poslodavac. Država tako poslodavcu zapravo refundira novac koji je on već dao svojim radnicama. A ako nema zarade, nema ni osnova da se on nadoknadi", objašnjava Milena Antić iz Sektora za brigu o porodici u Ministarstvu rada i socijalne politike.\nIpak, objašnjava ona, i ova se prepreka može prevazići, ali uz dobru volju poslodavca.\n"Pronašli smo zaštitnu meru kako ove žene ne bi bile oštećene, pa smo dali mogućnost poslodavcima, čiji su računi blokirani tri meseca, da podnesu zahtev za isplatu naknada ovim porodiljama kako bi im bila isplaćivana minimalna zarada, odnosno oko 17.000 dinara mesečno", nastavlja Milena Antić.\nA da bi porodilje dobile ovaj novac, poslodavci moraju da podnesu dokaze da su im računi blokirani i da popune obrasce u Sekretarijatu za socijalnu zaštitu, ukoliko je reč o Beograđanima, ili u matičnoj gradskoj upravi prema sedištu firme. To, međutim, vlasnici firmi čine veoma retko.\nIako ni u jednom resoru ne postoji evidencija koliko je tačno žena oštećeno zbog lošeg poslovnog bilansa preduzeća, u Udruženju "Roditelj" procenjuju da je reč o stotinama porodilja - mesečno.\n"Malo se koja od njih odluči da prijavi poslodavca Inspektoratu za rad jer strahuje da će izgubiti posao, pošto prijave ne mogu da budu anonimne. Zato mnoge opraštaju vlasnicima firmi ili umesto njih jure za dokumentima kako bi izvukle bar neki dinar. Na žalost, i dalje je više onih koje u ovome ne uspeju", kaže Bojana Selaković, pravnica ovog udruženja.\nZa razliku od porodilja, koje imaju makar male šanse da naplate svoje naknade, trudnice zaposlene u firmama čiji su računi blokirani nemaju nikakvih prava. "Republički zavod za zdravstveno osiguranje odbija da isplaćuje naknade za bolovanje bilo kojem radniku čiji poslodavac nije izmirio poreze i doprinose svim zaposlenima", podseća Selakovićeva.\n20. Januar 2012. Vesti 0 1881\nfirme blokadi vesti porodilje drzava svim isplatu para kako porodilja ciji firmi racuni blokirani koje garantuje uprkos radnice takvih moze\nTri reči: celu zaradu drzava, para vesti firme\nDve reči: blokadi porodilje, racuni blokirani, garantuje isplatu, isplatu svim\nJedna reč: firme, blokadi, vesti, porodilje, drzava, svim, isplatu, para, kako, porodilja, ciji, firmi, racuni, blokirani, koje, garantuje, uprkos, radnice, takvih, moze


18.10.2016 u 19:53\nObama Trampu: Neka prestane da se žali na nameštene izbore\nVAŠINGTON - Američki predsednik Barak Obama je republikanskom predsedničkom kandidatu Donaldu Trampu poručio da prestane da „se žali i kuka” kako su predsednički izbori namešteni protiv njega. Obama je dodao da su to neosnovane tvrdnje, prenosi AP. Za tvrdnje o masovnim prevarama i nameštenim izborima jednostavno nema dokaza i to govori dosta o samom Trampu da se on žali i pre nego što su se izbori dogodili, naveo je američki predsednik, javio je AP. Ako kandidat počne da se žali pre nego što je utakmica završena, onda „on nema ono što je potrebno da se bude u ovom poslu”, dodao je Obama, naglašavajući da izborima rukovode državni i lokalni zvaničnici koji dolaze iz obe vodeće političke partije – prenosi Tanjug.\n10.10.2016 u 11:00\nAmerika i planeta kao da su se ubrzali – od legalnih imigranata koji su decenijama u SAD a baš sada podnose zahteve za državljanstvo, preko Bele kuće koja u petoj brzini traži dom za oslobođene iz Gvantanama, do Rusije koja smatra da je jačanje sirijskog režima stvar koja se mora rešiti sad ili nikad – svet kao da je u neviđenoj žurbi da što više poslova obavi pre nego što Amerika dobije novog predsednika. Strah da više ništa neće biti isto posle izbora novog šefa Bele kuće veći je u slučaju pobede Donalda Trampa, ali ima i onih koji se pribojavaju trijumfa Hilari Klinton, pa zato na sve načine pokušavaju da svoje interese ostvare dok je Barak Obama na vlasti. Prema pisanju „Njujork tajmsa”, ovaj period – kada je aktuelni američki predsednik slab jer odlazi, a novi predsednik još nije\n28.09.2016 u 22:11\nKongres SAD odbacio Obamin veto\nVAŠINGTON – Predstavnički dom američkog Kongresa danas je odbacio veto predsednika SAD Baraka Obame na zakon koji bi omogućio rođacima žrtava napada od 11. septembra 2001. da tuže Saudijsku Arabiju. Rezultat glasanja je bio ubedljiv, pri čemu je 348 članova Kongresa bilo za odbacivanje veta, a 76 protiv, prenosi Rojters. Senat je nešto ranije doneo istu odluku o odbacivanju Obaminog veta. Bela kuća osudila je skoro jednoglasnu odluku američkog Senata. „Ovo je najveća sramota koju je Senat SAD učinio verovatno još od 1983”, rekao je novinarima portparol Bele kuće Džoš Ernest, podsećajući na poslednji slučaj kada je Senat uz veliku većinu glasova odbio predsednički veto, prenosi Tanjug. Saudijska Arabija i njeni saveznici upozoravaju američku zakonodavne organe da će\n23.09.2016 u 23:15\nVAŠINGTON – Američki predsednik Barak Obama danas je uložio veto na zakon koji dozvoljava porodicama žrtava napada na SAD 11. septembra 2001. da tuže Saudijsku Arabiju, prenosi AFP. Agencija navodi da Obama ovim rizikuje žestoko negodovanje javnosti i Kongresa. Obama je izrazio „duboku simpatiju” za porodice žrtava, ali je kazao da bi, bez obzira na to, ovaj zakon bio „štetan po nacionalne interese SAD” i podrivao principe suverenog imuniteta, prenosi Tanjug.\n22.09.2016 u 21:22\nVAŠINGTON - Američki predsednik Barak Obama priznao je da ga „nesposobnost” da okonča građanski rat u Siriji „i dalje proganja”, ali je rekao da smatra da je njegovo odbijanje da interveniše bio ispravan izbor. „Uvek ima stvari za koje pomislim da bih voleo da sam bolje postupio, ali nema mnogo situacija gde pogledam unazad i kažem da je odluka koju sam zapravo doneo ili put kojim smo se kretali bio pogrešan”, rekao je Obama u intervjuu sa istoričarkom Doris Kirns Gudvin, koji je objavljen u sredu. Kao „dobar primer toga”, Obama je naveo situaciju u Siriji koja ga, kako je rekao, „neprekidno progoni”, prenosi AFP. „Rekao bih da od svih stvari koje su se dogodile tokom mog predsedavanja, znanje da imate stotine hiljada stradalih, milione raseljenih, čini me da se zapitam šta sam\n21.09.2016 u 09:19\nNjUJORK - Generalni sekretar UN Ban Ki Mun je tokom ručka za svetske lidere u utorak rekao u šali predsedniku SAD Baraku Obamu da će uskoro, kad obojica ostanu bez posla, imati vremena za sportsko druženje. „Gospodine predsedniče, moraćemo da smislimo šta da radimo”, rekao je Ban Obami. „Ja vas izazivam vas na partiju golfa! Samo, molim vas, vi mene nemojte izazvati na košarkašku utakmicu”, našalio se Ban. On je priredio ručak za lidere svih 193 zemlje članice UN koji prisustvuju Generalnoj skupštini, a na meniju su, kako prenosi AFP, između ostalog bili losos, teletina, čokolada. Banu u decembru ističe mandat na mestu generalnog sekretara UN na kojem je proveo deset godina, dok Obama svoj osmogodišnji mandat završava u januaru. Ban je tokom ručka nazdravio šefovima


Šutanovac: DS protiv novog povećanja poreza na imovinu\nBeta 2. novembra 2017. 15:55\nDemokratska stranka (DS) ocenila je danas da je potpuno neprihvatljivo novo povećenje poreza na imovinu gradjana u Beogradu i da je to rezultat nesposobnosti gradskih vlasti.\nLider DS Dragan Šutanovac je povodom najava da će Beogradjanima ponovo biti povećen porez na imovinu izjavio da na taj način gradska vlast „želi da prikrije svoju nesposobnost“.\nOn je u saopštenju naveo i da se DS protivi „novim nametima“ za gradjane Beograda.\n„Na ovaj način će gradska vlast kazniti više od od 92 odsto gradjana i 80 odsto privrede koji izmiruju obaveze a nagraditi one koji ne plaćaju a medju kojima ima i onih bliskih vlasti“, rekao je Šutanovac.\nLider DS je rekao i da su novi porezi „najveći udar na mlade bračne parove, one koji kupuju prvi stan“ ali, kako je rekao, i na one Beogradjane koji žive u prodičnim kućama i stanovima.\nOn je ocenio i da će do poreza doći zbog nesposobnosti vrha gradskih vlasti, odnosno gradonačelnika Siniše Malog i gradskog menadžera Gorana Vesića.\n„Umesto da prestanu da troše novac na besmislene i nepotrebne projekte čija su svrha puko povećenje popularnosti, oni pribegavaju najgoroj metodi po gradjane , a to je ponovno povećenje poreza“, rekao je Šutanovac.\nNa narednoj sednici gradske skupštine, po najavama nadležnih, odbornci će razmatrati i delimičnu korekciju zona kojom će biti povećana osnovica na porez na imovinu gradjana, ali poskupljenje neće biti veće od dva odsto.


Vesti online / Vesti / Svet / Svetski mediji o Putinovoj poseti Srbiji\nRuski predsednik Vladimir Putin došao je u Beograd u trenutku dok Srbija balansira između težnje da poštane članica Evropske unije i želje da sačuvaa tradicionalno dobre odnose s Rusijom koji imaju i pozitivnu ekonomsku stranu, navode svetski mediji. Agencija Frans pres konstatuje da Putin može da računa na toplu dobrodošlicu u Beogradu, dok Asošiejtid pres prenosi da su ruskog predsednika građani Srbije "entuzijastično dočekali".\nPutinov naklon i iskazano poštovanje\nPutin je posetio Srbiju koja je uhvaćena usred spora Moskve i Zapada oko Ukrajine, navodi AP, dodajući da je Srbija sve više raspeta oko pitanja da li da nastavi ka EU ili da odustane od evrointergracija i uspotstavi bolje odnose s Rusijom.\nAP navodi da je predsednik Srbije Tomislav Nikolić rekao da Srbija vidi Rusiju kao velikog saveznika i partnera i da će uvek biti na istoj strani, dok je, kako piše, premijer Aleksandar Vučić koji naginje Zapadu, pokušao da ponovo uveri EU d Srbija ne menja proklamovani kurs.\nAgencija Frans preš piše da je Putin doputovao u simboličnu posetu, koja učvršćuje ruske interese u srcu Evrope, u kontekstu povišenihtenzija između Moskve i Zapada zbog ukrajinske krize.\nAFP navodi da je Putin odabrao Beograd kao mesto da uputi upozorenje svakom ko pokuša da ucenjuje Moskvu povodom ukrajinske krize. Francuska agencija navodi da Brisel pažljivo prati posetu i da je tražio od Srbije da potvrdi svoje "proevropsko" angažovanje upravo tokom Putinove posete. Agencija dodaje da Putin može da računa na toplu dobrodošlicu u Beogradu koji odbija da uvede sankcije Moskvi, pazeći da ne uvredi tog velikog saveznika.\nAgencija Rojters navodi da je Srbija prikazala vojnu paradu pred ruskim predsednikom balansirajući svoje ambicije ka EU i trajno poštovanje prema savezniku, velikoj sili - Rusiji koja je u raskoraku sa Zapadom. Rojters navodi da je parada održana 16. a ne 20. oktobra kada je oslobođen Beograd, kako bi se datum prilagodio Putinu koji putuje na evroazijski samit u Milanu.\nUprkos počasniom dočeku i "uzvišenom govoru" o slovenskom bratstvu, premijer Aleksandar Vučić je rekao da Srbija ne skreće s kursa ka Zapadu na kojem je sada, 15 godina od rata s NATO oko Kosova, navodi Rojters. Ta agencija navodi i da je - kada je reč o srpskoj vladi - Putinova poseta popularna među mnogim glasačima, dok će za Putina, parada dobro biti primljena kod kuće, u vreme kada je ruska ekonomija pogođena sankcijama.\nBritanski Bi-Bi-Si (BBC) navodi da je Putin doputovao u Beograd gde je počasni gost na vojnoj paradi nabijenoj simbolizmom. BBC navodi da se istorijski odnosi Srbije s Rusijom nezgodno uklapaju, posebno posle ukrajinske krize, u ambicije Srbije da uđe u Evropsku uniju. BBC navodi da je Putin primio najviše srpkso odlikovanje od predsednika Nikolića, i da je rekao da će Rusija uvek videti Srbiju kao najbližeg saveznika. Ubrzo potom Putin je skinuo težak lanac, navodi BBC, dodajući da postoji iskušenje da se to vidi kao simboličan gest posle Vučićevih reči da je Srbija na evropskom putu.\nRadio slobodna Evropa navodi da Putinova poseta ističe "osetljvu ravnotežu" Srbije između Evropske unije u koju želi da uđe i odnosa s Rusijom, koji su ukorenjeni u istoriji i religiji, ali i obuhvataju ekonomske i geostrateške interese.\nBritanski Telegraf piše da za mnogo Beograđane vojna parada predstavlja neprijatnost koju država teško može da priušti, da se građani žale na buku aviona i štetu koju vojna vozila prave na ulicama. S druge stabne, navodi Telegraf, Beograd ima bliske odnose s Rusijom koja srpskoj vladi daje "meke zajmove", a Srbija ima i povlašćeni pristup ruskom tržištu.\nČetvrtak 16.10.2014. 19:29\nZabole nas patka šta pišu strani mediji\nČetvrtak 16.10.2014. 20:18\n- U eri JELJCINA ratovali smo protiv Siptara i izgubili - ne samo RAT ! - U vreme PUTINA (neko ovde za njega rece "GROMADA" ! URAAA !!!) doziveli smo najvece ponizenje (U SRED BEOGRADA) u istoriji srpskog vazduhoplovstva , pvo -a i "dronskog aeromitinga"... i to od gore navedenih. BRUKA je jedno(sta se tu moze kad smo bez SAVEZNIKA). Aaaa sto nas tek zajebavaju i to niko drugi nego Siptari - cak tvrde da nismo njihov NIVO !!! ... i to sve u vreme PUTINA se moze desiti !? (moze li se to zamisliti ???) (neko ovde za njega rece "GROMADA" ! URAAA!!!)\nPetak 17.10.2014. 12:18\nZa glupave svetske medije:Putin je došao u Srbiju da oda počast žrtvama fašizma srpskim i ruskim.onima koji su oslobodili Beograd.Putiun je došao jer ga srpsski narod voli i željno očekuje.On je uvek rado vidjen gost.ne mora ni da se najavljuje, za razliku od tih njihovih manijaka koji nepozvani upadaju u Srbiju kao neželjeni gosti.Mesto im je pred vratima Srbije:nek kažu šta imaju i nek se nose u milu maminu njinu poganu.


Vest da su Jelisaveta i Miloš Teodosić postali roditelji nije obradovala samo njihove porodice, već i prijatelje i kumove. Među onima koji su posebno bili srećni su Aleksadnra Prijović i Filip Živojinović, kojima je Teo bio kum na venčanju. Nije tajna da su ova dva para veoma bliska i da se često druže kada su zajedno u Beogradu, a svi su posebno srećni što će njihova deca odrastati zajedno.\n- Čim im je javljeno da se Jelisaveta porodila, Aleksandra i Filip nisu skidali osmeh s lica. Odmah su pozvali Tea u Los Anđeles da bi se raspitali o stanju mame i bebe, kao i da bi uputili najiskrenije čestitke. Aleksandra je stvarno presrećna zbog Jelisavete i drago joj je što je rodila devojčicu. Ona čeka dečaka i dopada joj se činjenica što će njihova deca da odrastaju zajedno i što će se družiti - kaže nam izvor blizak pevačici, i dodaje:\n- Aleksandra je već u nekoliko navrata spominjala koliko voli Jelisavetu i Tea i koliko je ponosna na to što su kumovi. Baš smo juče pričali i ona mi je rekla: „Presrećna sam što će naša deca moći da se igraju i odrastaju zajedno. Jedva čekam da se i ja porodim, pa da možemo zajedno da slavimo kad dođu i njih dvoje u Srbiju. Nemam reči kojima bih mogla opisati koliko sam srećna zbog ovih radnosnih vesti.” Aleksandri je termin sve bliži i ona je sada posebno emotivna, tako je i bilo kada je čula da se njena kuma porodila. Baš se raznežila.\n- Aleksandra i Filip su spremni da postanu roditelji i jedna čekaju taj dan. Ona se ne boji porođaja, pripremila se za taj dan. Već je poznato da će sina nazvati Aleksandar, soba za bebu je spremna, tako da Živojinovići samo čekaju dan kada će njihov naslednik ugledati svetlost dana. Aleksandra se o svemu dosta savetovala sa mamom Borkom, Filipovom mamom Zoricom, kao i sa Lepom Brenom. One su joj pričale svoja iskustva sa decom, ali su joj rekle da sve treba da radi onako kako oseća - dodaje naš izvor.\nKako dalje saznajemo, Aleksandrina mama Borka će se preseliti kod nje i Filipa na nekoliko meseci da bi joj pomogla sa bebom.\nInače, pevačica će se poroditi u jednoj privatnoj klinici u Beogradu, za porođaj će izdvojiti oko 3.000 evra. Kako se pisalo, ona će imati najbolju moguću negu i tretman, planirano je da se porodi prirodnim putem, a Filip će sve vreme biti uz nju.\nTeo stiže u Srbiju, Jelisaveta ostaje u Americi\nPošto će Miloš Teodosić biti deo košarkaške reprezentacije Srbije, on će najkasnije za sedam dana morati da bude u Beogradu.\n- Sale Đorđević ekipu okuplja 18. februara, ali mu može progledati kroz prste dva do tri dana zbog rođenja ćerke. U svakom slučaju, Teo za sedam dana mora biti u Srbiji, dok će sa Jelisavetom ostati njena sestra. Glumica će sigurno krajem proleća sa bebicom doći u Beograd, svakako je planirala, ako sve bude kako treba, da joj leto bude radno - kaže naš izvor.\nŽivojinovići kupili vilu na kredit\nAleksandra Prijović i Filip Živojinović nakon pevačicinog porođaja planiraju da se presele u svoj novi dom koji su kupili na kredit. Aleksandra i Filip podigli su kredit da bi kupili kuću na Bežanijskoj kosi, a za luksuznu nekretninu izdvojili su 500.000 evra, pisali su srpski mediji. Kako se navodi, oni su želeli da ostanu u istom delu grada u kome su do sada živeli, da bi bili blizu Lepe Brene i Bobe Živojinovića, a svoj novi dom trenutno renoviraju.


NOVI PODVIG SRBINA: Jokić heroj posle dva produžetka i 47 poena! | Serbiantimes.info\nNOVI PODVIG SRBINA: Jokić heroj posle dva produžetka i 47 poena!\nNikola Jokić ubacio je 47 poena Memfisu u 2 produžetka, pogodivši i najvažniju trojku u završnici za 139:137 (116:116 pred produžetke).\nKošarkaši Denvera pobedili su Memfis posle dva produžetka sa 139:137, uz novu istorijsku MVP partiju Nikole Jokića, koji je ubacio čak 47 poena Memfisu, uz 15 skokova i osam asistencija.\nJokić je proveo čak 45 minuta na parketu, ubacio je 20 koševa iz 31 šuta, uspelo mu je da očuva dobar procenat, iako je trojke šutirao 2/6, dodao je blokadu, a utisak nisu mogle da pokvare izgubljene lopte, iako ih je bilo čak sedam.\nBez Džamala Mareja, mnogo toga moralo je da bude u rukama Nikole, a ekipa je pokazala karakter jer bez važnog igrača ima niz od tri pobede! Čak je i američki komentator na srpskom prokomentarisao ključni momenat meča.\nJokić je u ključnim trenucima drugog produžetka hladnokrvno ubacio trojku i rešio pitanje pobednika, potvrdio da je vreme da se polako gasi svaka veštačka MVP rasprava, koja postoji zbog forsiranja kolega koji po meču ubacuju i 20 slobodnih bacanja.\nSomborcu to nije potrebno, ovaj put je imao šest slobodnih bacanja, ubacio je pet, imao je podršku Bartona, strelca 28 poena uz šest skokova i sedam asistencija.\nPorter je ubacio 21 poen, Grin i Milsap po 12, Dozije 10, pa je Denver imao celu petorku dvocifrenih igrača.\nGordon je imao osam skokova u dva poena i tri asistencije, a Morant je bio lider Memfisa sa 37 poena i 12 asistencija.\nNagitsi su sada odmakli Lejkersima, a ne beže im mnogo ni Klipersi, koji imaju dva meča i tri pobede više.\nŠto se Jokića tiče, prvi je centar sa bar 45 poena, 15 skokova i osam asistencija od Hakima Olajdžuvona 1996. godine, a drugi je NBA igrač koji je u dva meča vezao 75 poena, 30 skokova i 15 asistencija u poslednjih 30 godina, posle Janisa Adetokumba (imao je 76 poena, 31 skok i 15 asistencija).\nLejkersi kaskaju još više zbog ove pobede Denvera, pobedila ih je Juta uz 22 poena Klarksona i jedan manje Inglsa, Horton-Taker predvodio je šampione NBA sa 24 poena, još jednom je bilo jasno da previše nedostaju Lebron i Dejvis.\nNikola Vučević nastavio je da briljira, doneo je novu pobedu Čikagu protiv Bostona, sa 29 poena i devet skokova, parirao mu je Braun sa 23 poena u Seltiksima.\nNaš Aleksej Pokuševski nije uspeo da trijumfuje protiv Vašingtona, a došao je do osam poena, četiri skoka i pet asistencija za 30 minuta na parketu.\nŠutirao je 3/11, imao je i šest izgubljenih lopti, a u protivničkom taboru, Deni Avdija došao je do šest poena i šest skokova, Bil je bio lider Vizardsa sa 30 poena.\nNije se dodatno igralo samo u Denveru, Finiksu je pripao triler produžetak protiv Milvokija, uz 24 poena Bukera, Pol je imao 22 uz 13 asistencija.\nJanis Adetokumbo bio je lider Baksa sa 33 poena i osam skokova. Presudio je faul nad Bukerom pri 127:127, pogodio je prvo slobodno bacanje, drugo je namerno promašio jer je premalo vremena ostalo da se bilo šta uradi.\nRelated Topics:Nikola JokićNBA ligaDenver Nagets


Novi Pazar : Mahmutović: Nećemo stati dok ne sredimo ceo grad - Sandžak Haber - Sandžačke Internet Novine\nNaslovna Sandžak Novi Pazar Novi Pazar : Mahmutović: Nećemo stati dok ne sredimo ceo grad\nNovi Pazar : Mahmutović: Nećemo stati dok ne sredimo ceo grad\nPočelo je asfaltiranje platoa u naselju Svojbor. „Naš zadatak je da građanima obezbedimo normalan i bolji život“, rekao je gradonačelnik Novog Pazara dr Meho Mahmutović, koji je sa saradnicima obišao radove.\nNaselje Svojbor decenijama je bilo sinonim za neuredjeni deo grada sa mnogo komunalnih problema.\nKada ove gradjevinske mašine odu sa platoa na kome jee godinama bilo blato i gde se prodavalo sve i svašta, ovaj deo grada dobiće sasvim drugačiji izgled.\nPrethodno je u ovom delu grada izgrađen novi most, asfaltirano je nekoliko ulica, a radovi se privode kraju I na sređivanju platoa, koji će promeniti sliku naselja Svojbor, a u blizini se radi i na sanaciji korita reke Jošanice. Gradonačelnik Novog Pazara dr Meho Mahmutović, koji je sa saradnicima obišao radove, rekao je da ovo nije poslednja investicija za ovo naselje.\n“Završeni su radovi na svojborskom platou, danas se postavlja prvi sloj asfalta. Planiramo da ovaj deo grada sredimo i uredimo, jer su ovde blizu osnovne ,srednje škole, a i univerzitet, a naselje se nalazi u blizini centra grada. Želja nam je da urbanizujemo ovo naselje. Kada završimo ovaj deo produžićemo ulicu sa leve strane Jošanice, a nastavićemo radove prema Svojboru, da se sredi nekoliko ulica. Radi se na još nekoliko lokacija u gradu, tako da dok traje građevinska sezona ćemo raditi. Nećemo stati dok ne budemo sredili grad Novi Pazar kompletno, ono što ne stignemo sad uradićemo početkom naredne građevinske sezone. U planu se da se urade i novi, veći projekti, tako da će cela 2015.godina biti radna u Novom Pazaru. Radi se na sanaciji korita reke Jošanice, a uskoro će početi da se radi i korito Raške. Sredstva za izvođenje ovih radova obezbeđena su uz pomoć Vlade Republike Srbije. Naš zadatak i naša uloga je da pomognemo da naši građani imaju normalan i bolji život”, rekao je Mahmutović.\nOvde će u blizini biti otvorena i jedan od trgovinskih lanaca nemačke firme LIDL, što će kako je najavio gradonačelnik Novog Pazara dr Meho Mahmutović značiti potpunu urbanizaciju naselja Svojbor.


Podržite humanitarnu uskršnju akciju – Tegla\nPodržite humanitarnu uskršnju akciju\nDeca i vaspitači iz vrtića “Terazije” već 17 godina u vreme uskršnjih praznika prodaju svoje rukotvorine, a novac koji prikupe prosleđuju u humanitarne svrhe.\nDo sada su uspeli da pomognu mnogima, kako pojedincima tako i organizacijama koje se bave humanitarnim radom. Humanitarna prodajna izložba dečijih radova se održava ispred vrtića “Terazije” u samom centru grada u ulici Kralja Milana 4 i traje od 26. 03. do 5.04.\nDeci je ovo potpuno prirodno jer u vrtiću pričamo o tome, oni znaju šta znači biti human i imaju veliku potrebu da pomognu. Sa uzbuđenjem čekaju svoj red da budu za štandom i prodaju. Deca sama određuju cene svojim korpicama, jajima, pilićima, zekama…\nPredhodne generacije svake godine dođu da nešto kupe ili napravljeno donesu za prodaju i tako još uvek doprinose humanoj akciji.\nPozivamo sve koji žele da kupovinom dečijih radova doprinesu i pomognu deci iz “svratišta” dođu i učestvuju u humanoj akciji.


“Na putu za Montevideo”-nove epizode TV serije « montevideoproject\n“Na putu za Montevideo”-nove epizode TV serije\nBeograd, 27. decembar 2012 – Prva od 9 novih epizoda TV serije “Montevideo, Bog te video” u režiji Dragana Bjelogrlića i u produkciji Intermedia Network, biće premijerno prikazana 31. decembra na prvom programu RTS-a, u 20h. Devet novih epizoda, zajedno sa reprizom prve, biće emitovane na programu RTS 1 od 13. januara, svake nedelje, u 20 časova.\nNovih 9 epizoda TV serije, koje nose zajednički naslov “Na putu za Montevideo” opisuje samo putovanje naših reperezentativaca od Beograda do Montevidea i predstavlja materijal koji neće ući u drugi film.\nScene uzbudljivog putovanja koje ćemo gledati samo u ovim novim epizodama odnose se na onaj deo priče ove fudbalske sage koji je smešten između dva filma. Prvi film i već emitovane epizode TV serije “Montevideo, Bog te video”, koji su doživeli rekordnu gledanost u Srbiji, opisivali su formiranje nacionalnog tima pred Prvo svetsko prvenstvo u Montevideu.\nNovih devet epizoda prate putovanje naših reprezentativaca do Urugvaja koje je počelo vozom od Beograda preko Hrvatske, Austrije, Švajcarske i Lihenštajna sve do Francuske i marsejske luke gde su se ukrcali na prekookeanski brod „Florida”da bi nastavili putovanje do Montevidea.\nU ulogama istorijskih ličnosti su se našli Predrag Ejdus kao Branislav Nušić, Nela Mihailović kao Žanka Stokić i Milovan Filipović kao Miloš Crnjanski.\nGledaoci će imati prilike da se podsete i prvih devet već emitovanih epizoda TV serije “Montevideo, Bog te video” koje će biti reprizno prikazane svakog dana pre početka emitovanja priče o putovanju za Montevideo.


Kolarac slavi 143. rođendan | Kaleidoskop\nSvečanost povodom 143 godine rada Kolarčeve zadužbine na kojoj će biti uručene plakete Odbora Zadužbine za izuzetan doprinos programskoj delatnosti i Godišnja nagrada Galerije za najbolju samostalnu izložbu u sezoni 2020/2021, biće održana u nedelju, 14. novembra od 11 sati.\nFoto: Kolarčeva zadužbina\nDobitnici plaketa su novinarka lista „Politika“ Biljana Lijeskić, Srpski filantropski forum i prof. dr Miloš Arsenijević, filozof, profesor Univerziteta u Beogradu, dok je mr Ivana Smiljanić dobitnica Godišnje nagrade Galerije za najbolju samostalnu izložbu u sezoni 2020/2021.\nU muzičkom delu programa nastupiće Najuspešniji mladi umetnik u 2020. godini po izboru Udruženja muzičkih umetnika Srbije – Ana Torbica, barokna viola i sopran, uz ansambl New Trinity Baroque. Na repertoaru koncerta naći će se dela Freskobaldija, Daulenda, Kaldara, Delalanda.\nIlija Milosavljević Kolarac 1878. godine testamentom je sav svoj imetak, oko 50.000 dukata, zaveštao srpskom narodu u cilju širenja nauke i kulture. Оd sveg imanja trebalo je osnovati Fond za podizanje srpskog univerziteta, koji će se zvati Univerzitet Ilije M. Kolarca osnovan sopstvenim trudom na korist svoga naroda.\nSkladno zdanje Kolarčeve zadužbine, površine 4.500 m2, podignuto je 1932. godine. Arhitekta Petar Bajalović, posedujući vanredni osećaj za arhitektonske finese, najpre je pristupio rešavanju problematike prostora koncertne dvorane. U izgradnji su primenjena najsavremenija naučna znanja o akustici tog vremena, pa se Velika dvorana i danas smatra najakustičnijom salom za potrebe muzičkih izvođenja u Beogradu. Zgrada na Studentskom trgu svečano je otvorena koncertom Beogradske filharmonije u koncertnoj dvorani, 4. februara 1932.\nKolarčev narodni univerzitet otpočeo je svoju programsku delatnost 9. oktobra iste godine. Оd početka je otvoren za ljude iz različitih društvenih slojeva, različitog nivoa obrazovanja, različitog uzrasta, za sve one željne znanje i svesne njegove vrednosti. Оn je bio okrenut i onima koje su životne okolnosti onemogućile da se redovno školuju. Оsnovni cilj Univerziteta od početka je bio „da širi naučna znanja i shvatanja, da razvija uticaj primenjenih nauka u narodnom životu i privredi, i da neprestano poučava u pojedinim veštinama i umenjima”. Narodni univerzitet, između ostalog, bio je otvoren i prema praktičnim znanjima, te su u njemu organizovani kursevi za poljoprivrednike, zanatlije, trgovce i činovnike.\nOd 1968. godine Оdbor Zadužbine Ilije M. Kolarca svake godine dodeljuje Plakete Kolarčeve Zadužbine za izuzetan doprinos razvoju programa Zadužbine, a od 1977. i Godišnju nagradu Galerije za najbolju izložbu u sezoni.


Grad Novi Pazar - Nema registrovanih obolelih\nNema registrovanih obolelih\nNi u protekla 24 sata na području Novog Pazara i Tutina nema virusološki dokazanah obolelih od COVID19 , saopštila je dr Maida Iković, portparolka Zavoda za javno zdravlje Novi Pazar.\n"Sve osobe koje su u samoizolaciji su kontaktirane i dobrog su opšteg zdravstvenog stanja", kazala je Iković, napominjući i da je završena edukacija medicinskih sestara i tehničara Doma zdravlja Novi Pazar, Doma zdravlja Tutin i Opšte bolnice, koji će raditi na uzorkovanju briseva za slučaj neophodnosti masovnog testiranja građana.\n"Pozivamo sve građane da poštuju mere Vlade Srbije i Ministarstva zdravlja. Apelujemo na sve da ne napuštaju svoje domove", poručila je Ikovići. U Zavodu za javno zdravlje primetili su da se na sajtu Ministarstva pojavila greška.\n"Samo jedan uzorkovan od strane Zavoda za javno zdravlje, čiji je materijal prosleđen na testiranje i pozitivan je, zapravo živi u Raški. Informacija o drugoj oboleloj osobi je verovatno greška tehničke prirode, o čemu smo informisali nadležne, kako bi propust otklonili", saopštila je PR ZZJZ Maida Iković.


Saša Antonijević | Priče, razmišljanja, kritike…\nOvaj unos je objavljen pod Internet, Razno i označen sa facebook, igrice, Internet, isključivanje, obaveštenja 8 februara, 2013 od strane Saša Antonijević.\nOvaj unos je objavljen pod Priče i označen sa crnilo, društvo, država, nistavilo, priča, Srbija, tama, život 19 novembra, 2012 od strane Saša Antonijević.\nOvaj unos je objavljen pod Televizija i označen sa emisije, grlom u jagode, javni servis, kviz, reprize, rts, serije, trezor, TV 16 novembra, 2012 od strane Saša Antonijević.\nOvaj unos je objavljen pod Filmovi, Razno i označen sa edvard lorenc, efekat leptira, humor, informacije, video 7 oktobra, 2012 od strane Saša Antonijević.\nOvaj unos je objavljen pod Internet i označen sa društvene mreže, facebook, informacije, Internet, krađa lozinki, spam, twitter 15 septembra, 2012 od strane Saša Antonijević.\nOvaj unos je objavljen pod Društvo i označen sa HAWK, hildeshajm, igrice, pešački prelaz, pong, semafor, streetpong, ulične igre, vimeo, zabava, zanimacija, čekanje 11 septembra, 2012 od strane Saša Antonijević.\nOvaj unos je objavljen pod Politika i označen sa 2012, austerity measures, declaration, democracy, ecosy, eqality, europe, freedom, justice, savudrija, socialdemocrats, socialists, solidarity, summercamp, youth 25 jula, 2012 od strane Saša Antonijević.\nOvaj unos je objavljen pod Ekologija i označen sa drveće, drvo, Ekologija, pošumljenost, priroda, vazduh, zmaj, šume, život 9 jula, 2012 od strane Saša Antonijević.\nOvaj unos je objavljen pod Knjige, Razno i označen sa Knjige, novi roman, Zoran Zivkovic 31 maja, 2012 od strane Saša Antonijević.\nOvaj unos je objavljen pod Fotografije i označen sa Beograd, fotografija, stanica, topčider, železnica 15 maja, 2012 od strane Saša Antonijević.


Naslovna » Izlasci » Izložbe » Vikend galerija, 30. i 31. maja\nAh Neša 29. april 2015. Izložbe Postavite komentar\nJapansko društvo je pokrenulo inicijativu i pozvalo sve galerije u Srbiji da se uključe u jedinstvenu akciju na ovim prostorima. Sve galerije koje su se pridružile i koje će se pridružiti ovom dvodnevnom događaju predstaviće tokom njega: izložbe, svoje kolekcije, stalne i povremene postavke.\nKustosi će posetiocima ispričati istorije galerija i podsetiti ih na slavna vremena i najznačajnije izložbe koje su priređene u njima. Svi posetioci će moći da besplatno prisustvuju brojnim umetničkim radionicama koje će za vreme manifestacije Vikend galerija održati poznati slikari, grafičari, vajari, dizajneri, arhitekti i predstavnici drugih umetničkih oblasti.\nUmetnici će održati predavanja na kojima će posetioci moći da saznaju interesantne i nove informacije o likovnoj umetničkoj sceni kod nas.\nU okviru programa biće održane i aukcije umetničkih radova naših slikara i grafičara. Biće to jedinstvena prilika da se širokoj publici pokaže bogatstvo naših danas aktivnih umetnika i pruži doprinos razvoju svih vidova umetnosti kod nas.\nVikend galerija je neprofitna kulturna manifestacija: sve galerije članice ove manifestacije tog vikenda biće otvorene za posetioce i svi programi koji će se tu odvijati biće besplatni, za sve. (danubeogradu.rs)\nTagovidub izlasci izložbe vesti vikend galerija za dž\nPrethodni Četvrti „Maj mesec matematike“ na čak 12 lokacija\nSledeći Ada Ciganlija: Illusion Quest od 30. aprila do 4. maja


Beograd nabavlja gume za trolejbuse i autobuse | Nova Ekonomija\nJavno komunalno preduzeće GSP Beograd raspisalo je tender za nabavku spoljnih pneumatika za autobuse, trolejbuse, putnička i teretna vozila. Sporazum se zaključuje na tri godine, a procenjena vrednost javne nabavke je 300 miliona dinara.\nJavna nabavka je podeljena na dve partije.\nZa tri godine ukupno za autobuse i trolejbuse treba da bude isporučeno 7.000 guma, a za ostala vozila oko 1.300, piše u dokumentaciji.\nŠto se tiče nabavke pneumatuka za autobuse i trolejbuse, u dokumentaciji se navodi da je potrebno da budu novi, u CITY, URBAN, ili METRO izvedbi, da budu i M+S karakterisitka sa mogućnošću ugradnje na sve osovine vozila.\nPneumatici moraju imati 3PMSF oznaku na boku - planina sa tri vrha i snežnom pahuljom unutra. Oznaka definiše da je pneumatik posebno testiran za eksploataciju u zimskim uslovima i garancija je dobrog prijanjanja, navodi se u dokumentaciji.\nNa svakom pneumatiku se mora nalaziti i serijski i DOT broj sastavljen od 9 do 12 znakova od čega poslednje 4 cifre definišu nedelju i godinu proizvodnje.\nMinimalni garantni period pneumatika ekspolatisanih na prednjoj osovini za autobuse i trolejbuse treba da bude 80.000 pređenih kilometara od dana ugradnje na vozila, a za pneumatike ekspolatisane na pogonskoj osovini je 60.000 pređenih kilometara, piše u dokumentaciji.\nZa ostala vozila je garantni period pneumatika 60.000 pređenih kilometara.\nNajduži rok za isporuku je 30 dana od prijema pisanog poziva naručioca. Kriterijum za dodelu ugovora je cena.


Generalni uvoznik za Volkswagen, Audi, SEAT, Porsche i CUPRA za Srbiju i Crnu Goru\nZrenjaninski put 9A\nZa sporove sa fizičkim licima nadležan je sud prema prebivalištu fizičkog lica. Sve slike, tekstovi, cene i ostali prikazi koji su prikazani na ovoj prezentaciji odgovaraju CUPRA prodajnom programu za Srbiju u trenutku sastavljanja i predstavljaju neobavezujuću informaciju. Sva prava na kasnije izvršene promene ostaju zadržana. Za sve greške CUPRA Srbija (Porsche SCG d.o.o.) ne preuzima odgovornost. Izmena konstrukcije, opreme i obima isporuke, kao i odstupanja od nijanse boje ostaju zadržana. Sve navedene cene su neobavezujuće, neformirane orijentacione cene, uključujući i PDV.\nKorišćenje slika je dozvoljeno samo u privatne svrhe.\nČinjenica da naziv koji ovde nije naveden i/ili u nekom tekstu nije označen kao marka (robna marka) ne može se tumačiti kao da taj znak nije zaštićena marka (robna marka) i/ili da taj znak može da se koristi bez prethodnog pismenog odobrenja CUPRA odnosno Porsche SCG d.o.o.


Donacija kompanije SAGA u saradnji sa Vladom Republike Srbije Donacija kompanije SAGA u saradnji sa Vladom Republike Srbije – Personal magazin\nDonacija kompanije SAGA u saradnji sa Vladom Republike Srbije\nPotpredsednik Vlade Božidar Đelić i ministarka dijaspore Milica Čubrilo primili su danas Borisa Ajdina, jedinog Srbina u istoriji prestižnog nemačkog instituta za informatiku „Maks Plank“. Razlog današnjeg susreta je donacija lap-top računara koji je za Ajdina,u zajedničkoj akciji, obezbedila kompanija SAGA u saradnji sa Ministarstvom za dijasporu i Kabinetom potpredsednika Vlade.\nPotpredsednik Vlade i ministarka Čubrilo čestitali su Borisu Ajdinu na uspehu, budući da svojim znanjem i dostignućima, kao najmlađi postdiplomac „Maks Planka“, predstavlja Srbiju među 120 studenata iz celog sveta. Ova donacija je simboličan gest kojim se Srbija obavezuje da će u buduće poklanjati još više pažnje uspešnim mladim ljudima koji svakom pročitanom knjigom, svakom visokom ocenom i uspešnim istraživačkim radom grade imidž Srbije kao zemlje pametnih i vrednih ljudi.\nProjekat mladog Beograđanina, koji je zainteresovao profesore na institutu „Maks Plank“, bavi se vizuelizacijom Poenkareovog modela hiperboličkog prostora pomoću rejtrejsing algoritma. Ideja projekta je da se, po prvi put u oblasti računarske grafike, iskoristi rejtrejsing algoritam, koji omogućava kreiranje foto-realističnih slika za vizuelizaciju hiperboličkog prostora, sa ciljem da se pruži jasniji uvid u strukturu i osobine hiperboličke geometrije. Ovaj zahtevan projekat, koji je Ajdin uradio, nagrađen je kao najbolji studentski projekat Univerziteta u Beogradu za 2005. godinu.\nSAGA je obezbedila HP 8710W Mobile Workstation Notebook sa sedamnaestoinčnim TFT LCD displejem i procesorom Intel Core 2 Duo T7700 brzine 2.4 Ghz. Grafička kartica je NVIDIA Quadro FX 1600M od 512MB.\nSa Ajdinom je, pored potpredsednika i ministarke dijaspore razgovarao i generalni direktor kompanije Saga, Goran Đaković.\nDonacija kompanije SAGA u saradnji sa Vladom Republike Srbije was last modified: February 2nd, 2008 by Redakcija\nMicrosoft i DESK obnovili najprestižniji partnerski status\nOpština Inđija i Microsoft nagrađuju najbolje učenike


Peščanik Mubarak je pao – idemo dalje! - Ivan Ejub Kostić - Peščanik\nMubarak je pao – idemo dalje!\nPosted By Ivan Ejub Kostić On 15/02/2011 @ 08:54 In Tekstovi | Comments Disabled\n“Ovo je samo početak! Mi imamo listu zahteva i borba nije gotova. Otarasili smo se Mubaraka, ali sada je vreme da se otarasimo i Mubarakove diktature.”\nOvu su reči Hosama el-Hamalavija, popularnog mladog egipatskog aktiviste i blogera, nakon obaranja Mubaraka sa vlasti. Njegove reči, uprkos velikom slavlju širom Egipta, najpreciznije govore o trenutku u kome se Egipat sada nalazi. Odlazak Mubaraka ne predstavlja ništa, sve dok se mračna vladavina vojske, državne bezbednosti i policije potpuno ne razmontira i ne ukloni.\nPritisak opozicije mora da se nastavi, jer je sasvim sigurno da će vojska oličena u “čoveku mučitelju”, Omeru Sulejmaniju, pokušati i ovoga puta da se dokopa vlasti. Opozicija bi trebalo da postigne saglasnost u vezi sa prelaznim periodom i korenitim ustavnim promenama, kako bi se što pre održali fer i pošteni izbori. Ustav koji je do sada bio na snazi i koji je pružao legitimitet Mubarakvoj tridesetogodišnjoj diktaturi mora biti zamenjen novim – što je pre moguće. Egiptu predstoji veoma težak i delikatan period u kome neće biti lako slomiti vojnu mašineriju razrađenu do savršenstva.\nZa razliku od Tunisa, koji nažalost nema jasnog lidera koji bi mogao da stane na čelo nove vlade, Egipat može da bira između velikog broja dugogodišnjih boraca protiv Mubarakovog autokratskog režima. Široka lepeza egipatskih boraca za slobodu kreće se od krajnjih levičara marksista do islamskih tradicionalista.\nŠto se tiče predsedničkih izbora koji će se održati u septembru, slika je manje više jasna. Iz redova opozicije najverovatnije će se kandidovati Mohamed el-Baradei, Amr Musa i Ajman Nur. Od ova tri pomenuta kandidata najveću popularnost kod Egipćana uživa Amr Musa koji je poslednjih deset godina sekretar Arapske lige. Svoju popularnost kod Egipćana pre svega može da zahvali svojim populističkim i kritičkim stavovima prema SAD i Izraelu. Ali on je deset godina bio ministar inostranih poslova u Mubarakovoj vladi. Musa je ambivalentna ličnost (jedno priča, drugo radi), tako da je pitanje koliko je on zaista spreman na korenite reforme.\nS druge strane nalaze se Ajman Nur i Mohamed el-Baradei. Ajman Nur je bio protivkandidat Hosniju Mubaraku na predsedničkim izborima 2005. Dva puta je hapšen, malo pre i odmah nakon održanih izbora 2005. U zatvoru je proveo preko četiri godine. Vođa je liberalno demokratski orjentisane Partije sutrašnjice, koja se zalaže za ljudska prava i ustavnu reformu. Njegova prednost u odnosu na Baradeja jeste ta što ga mnogi cene zbog dugogodišnje beskompromisne borbe protiv Mubaraka, dok mu je minus to što je tokom poslednjih pet godina bio satanizovan od strane državnih medija.\nZa razliku od Nura, Muhamed el-Baradei je nova figura na egipatskoj političkoj sceni. Poseduje impresivnu biografiju i nije kompromitovan od strane medija. Za kratko vreme je uspeo da stekne, sa svojim Nacionalnim savezom za promene, veliku popularnost, naročito među mladim prodemokratskim Egipćanima. Baradei takođe ima jedan minus, a to je da ga mnogi, prvenstveno tradicionalistički orijentisani Egipćani, doživljavaju kao “strani element” zbog njegovog višedecenijskog boravka van Egipta.\nPored ove trojice najverovatnijih kandidata, ne treba prerano otpisati Mubarakovu Nacionalno demokratsku partiju, koju će na izborima predvoditi ili “ozloglašeni” Omar Sulejmani ili sadašnji premijer Ahmed Šafik. Takođe, mnogi spominju i mogućnost kandidature sedamdesetpetogodišnjeg feldmaršala Mohameda Tantavija, koji je trenutno predsednik Vrhovnog vojnog saveta, koji predstavlja državu do izbora.\nNa konačnog pobednika, ako dođe do regularnih izbora, uticaće mnogobrojni faktori: spoljašnji pritisak (pre svega uticaj SAD), pozicija uleme (islamskih bogoslova), sve brojniji i bolje organizovani omladinski pokreti (najbolji primer je 6. april), mnogobrojni sindikati i veoma popularni aktivisti koji vrše veliki uticaj na mlade putem fejsbuka i tvitera, itd.\nOno što je sigurno jeste da se Egipat nalazi na potencijalnoj istorijskoj prekretnici. Ovu šansu Egipat ne bi smeo da propusti. I za kraj, Egipat predstavlja – i uvek je predstavljao – ključ za čitav arapski svet. Ako bi u Egiptu uspela da pobedi demokratija, ona bi mogla da postane vrednost kojoj bi sve druge arapske države širom Bliskog istoka počele da teže. Kao što je krajem 19. i početkom 20. veka inspirisao skoro sve zemlje Bliskog istoka na islamski preporod i panislamizam i kasnije polovinom 20. veka sa Naserom afirmisao ideju panarabizma, Egipat je sada u poziciji da postavi nove standarde, ovog puta demokratske, ostalim državama Bliskog istoka i Magreba.\nURL to article: https://pescanik.net/mubarak-je-pao-idemo-dalje/


RTS :: Zemlje Kvinte: Odluke Ustavnog suda su konačne\nRegion Zemlje Kvinte: Odluke Ustavnog suda su konačne\npetak, 14. feb 2020, 22:46 -> 22:54\nIzvor: RTRS, Kliks\nAmbasade zemalja Kvinte u BiH poručile su da je povlačenje iz institucija neprihvatljivo i da su odluke Ustavnog suda konačne.\nAmbasade SAD, Ujedinjenog Kraljevstva, Francuske, Nemačke i Italije, kao i delegacija Evropske unije izdale su zajedničko saopštenje povodom poslednjih dešavanja u BiH.\n"Jednostrano povlačenje iz institucija ili blokiranje procesa donošenja odluka u njima, je neprihvatljivo i kontraproduktivno bez obzira sa koje strane dolazi i može samo oslabiti upravo ona poboljšanja i napredak koji građani žele da vide. Oni su ti koji osjećaju stvarne posljedice odnosa koje BiH ima sa drugim zemljama i međunarodnom zajednicom. To također šalje negativnu poruku investitorima, kao i građanima BiH, koji odlučuju da napuste zemlju", navodi se u saopštenju.\nNavode da je moguće rešavati pitanje sastava Ustavnog suda "u sklopu propisanih procedura i zajedno sa širim reformama koje je EU predložila za proces pristupanja".\n"Razgovor o takvim mogućnostima između političkih stranaka i u Parlamentu, putem kompromisa i dijaloga, je najbolji način da se ojača vladavina prava i da se zemlja dovede do stadija u kojem više, zahvaljujući postojanju neovisnog pravosuđa i jasne podjele vlasti, neće biti potrebna međunarodna supervizija", navodi se u zajedničkom saopštenju pet ambasada.\nMilorad Dodik se juče susreo sa ambasadorima Kvinte, a sa njima su se danas sastali Šefik Džaferović i članovi kancelarije Željka Komšića.\nDodik je danas poručio da je Ustavni sud BiH "lakrdija pravnog sistema". Ponovio je da će tamo gde mogu da zaustave donošenje odluka, to i učiniti.\n(subota, 15. feb 2020, 16:50) - anonymous [neregistrovani]\n(subota, 15. feb 2020, 15:52) - anonymous [neregistrovani]\n(subota, 15. feb 2020, 15:25) - anonymous [neregistrovani]\n(subota, 15. feb 2020, 15:19) - anonymous [neregistrovani]\n(subota, 15. feb 2020, 13:40) - anonymous [neregistrovani]\n(subota, 15. feb 2020, 13:23) - Novica Randjelovic [neregistrovani]\n(subota, 15. feb 2020, 12:47) - anonymous [neregistrovani]\n(subota, 15. feb 2020, 12:25) - milan lala [neregistrovani]\n(subota, 15. feb 2020, 12:22) - anonymous Srbin iz Australije [neregistrovani]\n(subota, 15. feb 2020, 11:54) - Воронцов [neregistrovani]


izvor: KoSSev, Klan Kosova\nSud je osudio poslanicu pokreta Samoopredeljenje, Jetmire Vrenezi na tri godine zatvora.\nOsnovni sud u Prizrenu, Odeljenje za teška krivična dela pretresno veće – predsednik Kimete Kicaj i članovi Raima Eljezi i Refki Piraj, izrekao je osuđujuću presudu protiv optuženih Imera Tačija i Jetmire Vrenezi, jer su krivi:\n– Da su 19. jula 2019. i 21. jula 2019. godine u Prizrenu u zgradi „Abi Çarshia“ u svojstvu službenih lica, koristeći službenu dužnost ili ovlašćenja, prekoračili svoja ovlašćenja u cilju nanošenja štete „Abi“ DOO Prizren, tako što:\n– Optuženi I. T, u svojstvu direktora Inspektorata u Opštini Prizren, znajući da nemaju pravo da ruše objekat nakon što je oštećeni podneo zahtev za legalizaciju u skladu sa rešenjem MSPP od 27.08. 2018, daje saglasnost, organizuje i aktivno učestvuje u rušenju objekta „Abi“ DOO, u Prizrenu,\n– Optuženi J. V., u svojstvu građevinskog inspektora, znajući da nemaju pravo da ruše objekat oštećenom, što je suprotno rešenju MSPP od 27. 08. 2018. godine, pored izvršenih pregleda na objektima, J. V. donosi zaključak o rušenju zgrade „Abi Çarshia“ u vlasništvu „Abi“ DOO dana 15. 07. 2019.\nOvim su u saizvršilaštvu izvršili krivično delo – zloupotreba položaja ili službenih ovlašćenja iz člana 414. st. 1-1 u vezi sa članom 31. Krivičnog zakonika Republike Kosovo.\nStoga Sud, u smislu Krivičnog zakonika i Zakonika o krivičnom postupku, osuđuje okrivljene:\n– Okrivljenog I. T., na kaznu u iznosu od 2.000 evra, i kaznu zatvora u trajanju od tri godine.\n– Okrivljenu J. V., na kaznu u iznosu od 2.000 evra i kaznu zatvora u trajanju od tri godine.\nOkrivljeni – E.M.-T., A.T., I.B., i Š.K., oslobađaju se optužbi, jer nije dokazano da su izvršili krivično delo zloupotreba položaja ili službenog ovlašćenja iz člana 414. st. 2 u vezi sa stavom 1 i članom 31 Krivičnog zakona Republike Kosovo. Oštećeni „Abi“ DOO, upućuje se u redovni parnični postupak radi ostvarivanja imovinsko-pravnog zahteva.\nNa osnovu svih dokaza, Sud je utvrdio da organi vlasti – optuženi – nisu poštovali važeće zakone i administrativna uputstva.\nProtiv ove presude nezadovoljne stranke imaju pravo žalbe Apelacionom sudu.


HOĆEMO PARTNERSTVO I PRIJATELJSTVO, ALI I PREKID PREGOVORA! Favorit u kampanji za šefa Evropske komisije: Prekinuti pregovore sa Turskom! - GlobalCir\nHOĆEMO PARTNERSTVO I PRIJATELJSTVO, ALI I PREKID PREGOVORA! Favorit u kampanji za šefa Evropske komisije: Prekinuti pregovore sa Turskom!\nVođa evropskih konzervativaca i favorit za predsjedništvo Evropske komisije Manfred Weber rekao je danas, na početku svoje kampanje za evropske parlamentarne izbore, da želi da se Evropska unija oslanja na svoje kršćanske vrijednosti i da Turska ostane van Unije.\n“Ponosni smo što ovaj kontinent ima kršćanski uticaj, i to nije samo nešto za muzej, to treba da nas orijentiše za budućnost”, rekao je Weber u Minsteru, na mitingu na početku kamapnje za evropske izbore partija desnog centra na vlasti u Njemačkoj, CDU Angele Merkel i bavarske CSU čiji je on član.\nTe kršćanske vrijednosti treba također, prema njemu, da vode Evropljane da budu iskreni u svojim raspravama sa Ankarom, i zato vjeruje da “Turska ne treba da bude članica EU “, što je naišlo na pljesak njegovih pristalica.\n“Mi hoćemo partnerstvo, prijateljstvo, ali treba da prekinemo pregovore o pristupanju sa Turskom”, rekao je Weber.\nOn treba da pokuša da oduzme glasove od nacionalističkih partija u Evropi koje će prema anketama ostvariti prodor na izborima za evropski parlament 26. maja. “Evropski projekat treba braniti od nacionalista i egoista”,rekao je Weber i ocijenio da je Evropa suočena sa historijskim preokretom u odbrani evropskog načina života.\nNIJE ISPOŠTOVAO SPORAZUM IZ 2016: Kolumbija nudi milion dolara za informacije o bivšem lideru FARC-a\nPARLAMENTARNI IZBORI U ŠPANIJI: Glavna bitka vodit će se između dvije lijeve i tri desne opcije


Kragujevac - Gužve u GAS-u za izdavanje EKG kartica - Vesti iz Kragujevca i Šumadije - Pressek.rs\nPrvog radnog dana, nakon praznika, u Gradskoj agenciji za saobraćaj stvorile su se gužve za zamenu dosadašnjih karata, odnosno kupovinu nove EKG kartice. Da podsetimo, od 1. maja u Kragujevcu poskupljuje gradski prevoz, pa će tako osnovna cena karte na celoj teritoriji Kragujevca iznositi 70 dinara.\nUkoliko Kragujevčani ne nabave nove EKG kartica, od 1. maja cena papirne karte kod vozača biće značajno veća i koštaće 150 dinara.\nCena izdavanja personalizovane plastične smart kartice iznosi 300 dinara, za povlašćene kategorije sa godišnjom kalendarskom elektronskom kartom i za trudnice je 600 dinara, a nepersonalizovana plastična smart kartica košta 250 dinara. Rok važenja kartica je tri godine. Za učenike koji pohađaju osnovne i srednje škole sa prebivalištem na teritoriji grada, prvo izdavanje personalizovane kartice je besplatno jer će troškove snositi nadležna Gradska uprava.\nProdajna cena za vremensku kartu za više vožnji (nepresonalizovana plastična smart kartica) iznosiće 90 dinara, a period važenja je 120 minuta od momenta prve validacije.\nDnevna vremenska karta za jedan dan košta 200 dinara, a važi 24 sata od momenta prve validacije za neograničen broj vožnji. Cena vremenske karte za tri dana je 550, a za pet dana 700 dinara.\nCena elektronske karte van režima pretplate za jednu vožnju plaćena beskontaktnom platnom karticom i mobilnim telefonom koji podržava NFC tehnologiju i ima instaliranu odgovarajuću aplikaciju uvećava se za troškove koje naplaćuju mobilni operateri odnosno poslovne banke, a ne može biti veća od 15 posto prodajne cene sa PDV-om, propisane ovim cenovnikom.\n· Subota, 27. april 2019. Rekonstrukcija Čika Dače\n· Utorak, 30. april 2019. Vaskršnji humanitarni bal u Kragujevcu


Veliki CarGo jubilej: 1.000.000 članova za godinu i po dana – CarGo\n„Nastali smo sa ciljem da lakše povežemo ljude, suočavali se sa ogromnim nasiljem i pritiscima, koji ni danas ne prestaju. Ali nam energiju daju naše aktivnosti koje smo usmerili na humanost, mlade, kulturu, obrazovanje, zdravstvo i zaštitu životne sredine“, rekao je Vučić.\n„Danas milion nas može da bude ponosno na to što smo zajedno uradili. Na prvom mestu su naravno humanitarne akcije u kojima smo zajedno izmamili osmehe na lice deci, osobama sa invaliditetom, raznim ugroženim grupama. Naša humana misija ne prestaje, već sada dobija dodatno ubrzanje“, istakao je Vučić.\n„Sa našim partnerima nastavljamo predstavljanje i širenje Batler servisa, a da se u našoj ’kuhinji’ uvek nešto novo sprema dokazuje i to da je već sledeća stvar uvođenje programa pogodnosti i popusta u privatnim zdravstvenim ustanovama“, rekao je Vučić.\n„Pored povezivanja, aplikacija je članovima omogućila brojne dodatne pogodnosti savremenog softvera. Drago mi je da milionitog člana obeležavamo lansiranjem CarGo Batler opcije, zahvaljujući kojoj u samoj aplikaciji iz sigurnosti svoga doma svi mogu da poruče dostavu hrane“, zaključio je predsednik CarGo.


Crnogorska opozicija traži koministarska mesta javne i tajne policije\nOpozicione partije u predstojećim pregovorima sa vlašću o uslovima za organizovanje referenduma traže koministarska mjesta javne i tajne policije, saopštila je danas Demokratska srpska stranka, jedna iz bloka stranaka koje se zalažu za zajedničku državu sa Srbijom.\nDSS je navela da je uslov za početak iole ozbiljnijeg demokratskog razgovora da opoziciji, osim u policiji, pripadnu kourednička mjesta u Televiziji Crne Gore i Pobjedi. Predstavnici te stranke kažu da njegova partija insistira da se referendum organizuje u skladu sa pravilima koja su važila na referendumu 1992. godine kada se takođe izjašnjavalo o državnom statusu. DSS podsjeća da je na tom referendumu glasalo 63 odsto ukupnog biračkog tijela i donijelo odluku o državnom okviru.\nNo, funkcioner vladajuće DPS Miodrag Vuković tvrdi da su zahtjevi DSS nesuvisli i zakonski neutemeljeni. I kada je u pitanju zahtjev da opoziciji pripadnu kourednička mjesta u TV CG i listu Pobjeda, nema utemeljenja u Zakonu, tvrdi predsjednik Savjeta Javnog servisa TV CG Branislav Ćalić.\nDemokratska partija socijalista, inače, očekuje da pregovori o usaglašavanju uslova za organizovanje referenduma sa opozicijom počnu 15. januara i traju najviše 15 dana. Nakon toga, za pet dana u februaru treba da se donese konačna odluka o raspisivanju referenduma, kazali su predstavnici DPS-a i naglasili da su spremni da pregovaraju i dan i noć, ali da neće pristajati da ih neko maltretira nevažnim temama.


70 dana vlade - Miša Brkić - Peščanik\nNema panike, ali nervoza je primetna. Sedamdeset dana posle formiranja pro-evropsko-reformske Vlade, nervoza i nestrpljenje su dva ključna osećanja poslovnih krugova u Srbiji. Vladajuća koalicija je poslednjih dana zasuta primedbama o lošoj poslovnoj klimi u Srbiji, nezadovoljstvom preduzetnika i ulagača, upozorenjima međunarodnih institucija i savetima kako da poboljša globalni ugled zemlje. Dijagnoza je više nego uznemiravajuća – reforme stoje, a terapija je (za Srbiju) već uobičajena i indikativna – što pre nastaviti reforme i to uz što manje troškove. Za kreatore budžeta i makroekonomske politike za narednu godinu naročito treba da bude upečatljiv deo o „što manjim troškovima“.\nTako je sedamdeset dana nove vladajuće koalicije bilo dovoljno da se pokaže kako jaka proevropska Vlada na rečima, u praksi ne mora automatski da znači i evropeizaciju zemlje. S obzirom na to u kakvom je jadnom stanju nasledila državne poslove od Vojislava Koštunice, Vlada Mirka Cvetkovića morala je veoma brzo i transparentno da vuče reformske poteze i da ne računa na onih famoznih 100 dana poštede medija i javnosti. Pomalo neuobičajeno za Srbiju, pravila o nenapadanju u prvih sto dana nisu prekršili ni opozicija, ni mediji, već je to učinila poslovna zajednica, što upozorenju daje posebnu težinu. Preduzetnici, investitori, bankari i poslodavci odlučili su da Vladi Mirka Cvetkovića javno „zalepe“ vruć šamar upozorenja, ne čekajući tradicionalnih „prvih sto dana“ nove Vlade.\nPrvi šamar je stigao od Freedom House, po čijem je sumarnom koeficijentu za 2008. godinu Srbija pokvarila svoj rezultat među zemljama u tranziciji za 0,11 poena (pala je sa 3,68 na 3,79), i to zbog pogoršanja tri pokazatelja – državne uprave, slobode medija i nezavisnosti regulatorne infrastrukture.\nDrugi šamar stigao je od eksperata Svetske banke i Međunarodne finansijske korporacije. Oni su u “Izveštaju o poslovanju u 2008. godini” saopštili da „Srbija stagnira u reformama“ i da je zato sa 91. pala na 94. mesto rang liste (od 181 zemlje) država u kojima je lako i prijatno poslovati. (Rangiranje lakoće poslovanja zasniva se na 10 pokazatelja iz oblasti poslovne regulative, koji prate vreme i troškove ispunjenja administrativnih zahteva prilikom pokretanja rada, trgovanja, oporezivanja i zatvaranja preduzeća.) Eksperti Svetske banke i IFC „očekuju da će fokus rada nove Vlade biti na intenziviranju reformi“, a kao posebnu teškoću poslovanja u Srbiji navode nepodnošljivih pola godine potrebnih za dobijanje dozvole za izgradnju. Po tom pokazatelju Srbija je na 171. mestu rang liste, slabije plasirana od Mađarske, Rumunije, Bugarske, Makedonije, Albanije i Crne Gore.\nTreći šamar bila je analiza “Grinfild direktne strane investicije u Srbiji”, koju je na inicijativu kompanije VIP mobajl uradio Centar za liberalno-demokratske studije. U toj analizi jasno je dijagnosticiran problem – najveća smetnja stranim investitorima su procedure dobijanja dozvola i saglasnosti za početak posla, plaćanja poreza, prinudnog izvršenja ugovora i uknjiženja imovine. CLDS navodi da je za osnivanje preduzeća u Srbiji potrebno 23 dana i 11 dozvola, a u Mađarskoj 16 dana i šest dozvola. „Stabilno i dobro organizovano okruženje za poslovanje i efikasno zakonodavstvo su preduslovi za investitore“, kažu istraživači Centra za liberalno-demokratske studije.\nI na kraju, četvrti šamar stigao je iz Saveta stranih investitora, moćne poslovne organizacije koja okuplja 120 kompanija čiji su efekti sedmogodišnjeg rada u Srbiju uloženih 14 milijardi dolara i upošljavanje 60.000 ljudi. Dakle, reference koje daju kredibilitet za svaku sugestiju upućenu ministrima i Vladi Srbije. U sabranim sugestijama Vladi („Bela knjiga“) strani investitori konstatuju da „osim rasta društvenog proizvoda i rasta produktivnosti, ostali makroekonomski pokazatelji još ne pokazuju da je tranzicija, pre svega restruktuiranje privrede, ušla u zrelu fazu, fazu stabilnih kretanja… Reforme su nastavljene, ali je usporeno donošenje novih reformskih zakona i njihovo usaglašavanje sa propisima Evropske unije i pravilima Svetske trgovinske organizacije.“\nZatim se nabrajaju nepodnošljivi uslovi poslovanja u Srbiji: „Sporost i odugovlačenje postupaka pred sudom je i dalje velika smetnja, postupak arbitraže je nedovoljno razvijen, a nemogućnost sticanja prava svojine na građevinskom zemljištu takođe predstavlja jednu od ključnih prepreka razvoju povoljne klime… Postojanje brojnih i komplikovanih procedura za odobravanje dozvola za gradnju objekata i dug period za njihovo odobrenje povećavaju rizik od korupcije u ovoj oblasti, smanjuju predvidivost i predstavljaju značajnu prepreku za investiranje u Srbiji.“\nPreviše je udvaranja, demagogije i širenja socijalnog optimizma, a premalo direktnih i odlučnih rezova u bedeme žilavog sistema državnog socijalizma koje je Vojislav Koštunica samo ojačao. Utrkivanje ministara u premeravanju kilometara budućih autoputeva, u izračunavanju porasta penzija i plata, u zaštiti svih radnika koji ostaju bez posla… postalo je jedina mera uspeha nove Vlade, koja se ponaša kao da joj je ostalo malo vremena do novih izbora. Ne kaže se za džabe da najteže reforme nova vlast sprovodi u prvih godinu dana, jer kada joj posle četiri godine istekne mandat, birači su zaboravili šta se događalo na početku njenog mandata.\nUmesto da gura nove zakone o trgovini, o kontroli subvencija, o bezbednosti hrane, o zaštiti konkurencije, o zaštiti potrošača… Vlada se posle godišnjih odmora zamajava rebalansom budžeta zbog povećanja penzija i tako upada u opasnu zamku arbitriranja i preraspodele novca sakupljenog od poreskih obveznika, a sve zarad „kreiranja“ raspoloženja birača.\nPoslovni krugovi u Srbiji upozoravaju da mnogi od problema nastaju zato što je Zakon o porezu na dobit preduzeća (iz 2001. i 1994.) izrađen u vreme kada stranog kapitala u Srbiji nije ni bilo: „Vlada bi trebalo da donese potpuno novi tekst, kako bi obezbedila moderan, jasan i konzistentan sistem oporezivanja preduzeća u Srbiji“, traži Savet stranih investitora.\nJedan od važnih reformskih poteza je uvođenje konkurencije na tržištima infrastrukturnih i komunalnih delatnosti i delimična ili potpuna privatizacija javnih preduzeća. Oko tog posla ne bi smelo da bude oklevanja i socijalne demagogije, i ako se on brzo i efikasno završi biće to „na delu“ jasna potvrda reformskog opredeljenja Vlade. Nadalje, vladajuća koalicija mora da stvori uslove za slobodnu tržišnu utakmicu na uređenom tržištu na kojem su svi učesnici ravnopravni, a monopoli adekvatno regulisani. Pojedinačni slučajevi Kragujevca, Zrenjanina ili Vranja moraju da postanu pravilo po kojem se stranim investitorima pripremaju i nude namenski definisane i opremljene lokacije sa svom potrebnom infrastrukturom.\n„Kost u grlu“ poslodavaca i investitora je srpsko radno zakonodavstvo koje je pre dve godine Vlada Vojislava Koštunice učinila „socijalističkijim“ od bilo kojeg jugoslovenskog zakona o radu. Taj Zakon mora da pretrpi reformsko „pretemeljenje“ koje podrazumeva smanjenje troškova rada, kako bi se podstakla stopa zapošljavanja, ali i da, na primer, pojednostavi postupak za raskid ugovora o radu.\nStrani investitori prognoziraju da bi Srbija u bliskoj budućnosti mogla da se suoči sa platnobilansnom krizom (smanjenje deviznih rezervi, depresijacija dinara, teškoće u održavanju spoljne likvidnosti), ukoliko se ne budu povećavale strane investicije. Ta kriza mogla bi da dovede do inflacije, a verovatno i do smanjenja nivoa privredne aktivnosti. Dakle, povećanje penzija bilo bi „pojedeno“, a izgradnja raznih „koridora“ dovedena u pitanje.


BH novinari: Javni protest MUP-u TK zbog nezakonitog postupanja prema ekipi RTV Slon | BH novinari\nBH novinari: Javni protest MUP-u TK zbog nezakonitog postupanja prema ekipi RTV Slon\nSarajevo, 21.04.2020. – Upravni odbor Udruženja/udruge BH novinari i Linija za pomoć novinarima upućuju javni protest Ministarstvu unutrašnjih poslova Tuzlanskog kantona i Upravi policije TK zbog nezakonitog sprečavanja reporterske ekipe RTV Slon iz Tuzle u obavljanju profesionalnih novinarskih zadataka od strane pripadnika MUP-a TK.\nPrema informacijama kojima raspolažu BH novinari i Linija za pomoć novinarima, 20. aprila oko 20.30 sati, policajci PU Tuzla zaustavili su ekipu RTV Slon, te im privremeno oduzeli mobitel i izbrisali sve snimke događaja o kojem su izvještavali. Napominjemo da je reporterska ekipa RTV Slon imala validne press akreditacije i dozvolu za kretanje tokom policijskog sata.\nUpravni odbor Udruženja BH novinari i Linija za pomoć novinarima najoštrije osuđuju ovakvo ponašanje pripadnika MUP-a Tuzlanskog kantona, koje predstavlja grubi atak na medijske i novinarske slobode. Pozdravljamo reakciju Kriznog štaba TK, direktora Uprave policije TK i načelnika PU Centar koji su odmah poduzeli sve potrebne aktivnosti kako bi sankcionirali neprimjerene postupke pripadnika policije.\nU vanrednoj situaciji, kada svakodnevno izvještavaju sa terena o svim aktuelnim događajima u vezi sa pandemijom Covida-19, pri tome rizikujući vlastite živote kako bi javnosti donijeli pravovremene i provjerene informacije, ovakvo ponašanje prema medijskim profesionalcima od strane pojedinaca koji bi trebali podjednako štititi sve građane, pa tako i novinare, nedopustivo je i potpuno neutemeljeno.\nUO BH novinara zahtijeva od nadležnih u MUP-u Tuzlanskog kantona da hitno istraže ovaj slučaj i sankcioniraju pripadnike policije koji su nezakonito spriječili ekipu RTV Slon u obavljanju radnog zadatka. Saradnja predstavnika kantonalnih, entitetskih i državnih institucija sa novinarima i ostalim medijskim profesionalcima, uz obostrano uvažavanje i poštivanje svih profesionalnih i zakonskih normi, posebno je važna u vremenu kada osnovni imperativ za sve treba biti dobrobit građana i njihovo pravo na informaciju, a toga ne može biti uz ograničavanje i sputavanje medijskih prava i sloboda.


Privrednici traže hitno ukidanje barijera u regionu: Dajte nam budućnost, a ne prošlost - Akta.ba\n04.02.2021. 10:31 / Izvor: Akta.ba\nPrivrednici Zapadnog Balkana uputili su zajednički apel svojim vladama i političkim strukturama regiona da učine sve kako bi privreda poslovala na što jednostavniji način i da se okrenu budućnosti i zajedničkoj regionalnoj saradnji, saopšteno je iz Privredne komore Srbije.\nGrađanima regiona dajte budućnost, a ne prošlost - zajednička je poruka svih predsjednika privrednih komora Zapadnog Balkana vladama svojih zemalja poslata sa sjednice Upravnog odbora Komorskog investicionog foruma zapadnobalkanske šestorke (Kif ZB6), asocijacije koja okuplja privredne komore Sjeverne Makedonije, Bosne i Hercegovine, Albanije, Crne Gore, Kosova i Srbije.\nPrivrednici traže hitno ukidanje svih poslovnih i ekonomskih barijera u regionu, posebno onih koji su posljedica loših političkih odnosa Beograda, Prištine i Sarajeva.\nOd Vlada u Sarajevu i Prištini zatraženo je međusobno ukidanje viza i svih drugih ograničenja za slobodu kretanja.\nZatraženo je priznavanje registarskih tablica i osiguranja vozila koja onemogućuju potpunu slobodu kretanja i poslovanja što dovodi do nepotrebnih troškova u poslovanju privrede.\n"Privredne komore Zapadnog Balkana poslale su i jasnu poruku Evropskoj uniji da je nedopustiva dalja blokada uvođenja vizne liberalizacije za stanovnike Kosova. Spriječavanje građana i privrede da slobodno putuju u direktnoj je suprotnosti sa osnovnim ljudskim i evropskim pravom. Privredne komore regiona podsjećaju Brisel da je upravo vizna liberalizaca bila prekretnica i najveći zamajac ekonomskog razvoja svih zemalja Zapadnog Balkana", navodi se u saopštenju.\nZajednički je ocijenjeno i da je inicijativa o ukidanju PCR testa za putovanje građana u zemlje regiona, koja je usvojena upravo na incijativu privrednih komora, imala velikog efekta na poslovanje kompanija.


Sep 29, 2016 bankomati, Kaspersky Lab, skimmer\nStručnjaci iz kompanije Kaspersky Lab nedavno su sproveli istraživanje kako bi utvrdili na koji način sajber kriminalci mogu da iskoriste nove tehnologije za autentifikaciju na bankomatima. Dok mnoge finansijske organizacije smatraju da biometrijska rešenja mogu biti najbolji dodatak sadašnjim metodama autentifikacije, ako ne i zamena za njih, sajber krinimalci, sa druge strane, biometriju vide kao novu šansu da ukradu osetljive informacije.\nBankomati su godinama bili na meti prevaranata koji kradu podatke sa kreditnih kartica. Sve je počelo sa jednostavnim „skimmer“ uređajima: ručno pravljenim napravama povezanim na bankomate, koje su sposobne da ukradu informacije sa magnetne trake na kartici, kao što je PIN kod, uz pomoć lažne tastature za unošenje PIN koda ili veb kamere. Vremenom, dizajn ovih uređaja je unapređen kako bi oni bili manje vidljivi. Uvođenjem mnogo složenijih kartica koje predstavljaju kombinaciju čipa i PIN koda, ali koje nije nemoguće „klonirati“, napadači su počeli da koriste „shimmer“ uređaje: naprave koje mogu da prikupe informacije sa čipa kartice i obezbeđuju dovoljno informacija za sprovođenje onlajn napada. Bankarska industrija je na to odgovorila novim rešenjima za autentifikaciju, od kojih su neka zasnovana na biometriji.\nPrema istraživanju koje je sprovela kompanija Kaspersky Lab, na ilegalnom tržištu je prisutno najmanje 12 prodavaca koji nude „skimmer“ uređaje koji imaju sposobnost da ukradu biometrijske podatke korisnika, kao što su otisci prstiju. Takođe, postoji najmanje 3 prodavca koji već rade na kreiranju uređaja koji mogu ilegalno da preuzmu podatke sa sistema za prepoznavanje zasnovanog na identifikaciji dužice oka ili vena na dlanu.\nPrvi talas biometrijskih „skimmer“ uređaja posmatran je tokom testiranja u septembru 2015. godine- Dokazi do kojih su došli istraživači iz kompanije Kaspersky Lab otkrivaju da su programeri prilikom incijalnog testiranja pronašli nekoliko kvarova. Osnovni problem je bila upotreba GSM modula za transfer biometrijskih podataka – bili su previše spori da bi se prenela veća količina dobijenih podataka. Kao rezultat toga, nove verzije „skimmer“ uređaja koristiće druge tehnologije koje omogućuju brži prenos podataka.\nTakođe, u ,,podzemnim” zajednicama se često vode diskusije o razvijanju mobilnih aplikacija koje su zasnovane na principu stavljanja maske preko lica. Naime, uz pomoć takvih aplikacija napadači mogu da preuzmu fotografiju koju je osoba postavila na društvene mreže i iskoriste je kako bi prevarili sistem za prepoznavanje lica.\n,,Problem sa biometrijom je u tome što je, za razliku od lozinki i PIN kodova koji mogu biti lako modifikovani, nemoguće promeniti otisak prstiju ili sliku dužice oka. Dakle, ukoliko su vaši podaci ugroženi jednom, nije bezbedno opet koristiti isti metod autentifikacije. Zato je veoma važno očuvati te podatke i prenositi ih na siguran način. Biometrijski podaci se takođe nalaze u modernim pasošima (e-pasošima) i vizama. Ukoliko napadač ukrade e-pasoš, on ne poseduje samo taj dokument, već i biometrijske podatke te osobe. On je ukrao nečiji identitet”, izjavila je Olga Kočetova (Olga Kochetovaa), bezbednosni stručnjak u kompaniji Kapersky Lab.\nUpotreba alata koji mogu da ugroze biometrijske podatke nije jedina sajber pretnja sa kojom se suočavaju bankomati, smatraju istraživači iz kompanije Kaspersky Lab. Hakeri će nastaviti da sprovode malver napade, „black box“ napade i mrežne napade kako bi došli do podataka koji kasnije mogu biti iskorišćeni za krađu novca od banaka i njihovih klijenata.\nProglaseni srpski pobednici regionalnog Siemens CEE Press Award 2016 takmičenja


I deca su umorna | CityMagazine\nMalo ko od nas se seća svog prvog dana škole, ali sudeći po izrazima lica ove dece, oni svoj sigurno nikada neće zaboraviti.\nKao što se da primetiti na ovim zabavnim parovima slika, deca ne deluju tužno pre odlaska u školu. Štaviše, neka od njih su prilično radosna i uzbuđena. Na kraju dana, međutim, deluju kao da su prošli kroz najveći pakao i sav entuzijazam je nestao sa njihovih lica. Sigurni smo da možete da se poistovetite sa njihovim razočaranjem, jer ko se od nas još navikao da nekoliko sati sluša druge ljude kako im govore šta da rade. Tek će još oni doživeti razočaranja…\nDeca pre i posle prvog dana školeOtvori galeriju\nOtvoren Kodijev park na Karaburmi humor · škola · smešne slike · zabavne slike


Tramp ponovo krši autorska prava… Na mitingu koristio čuvenu pesmu Tome Petija, porodica odmah reagovala | Headliner\nHome»Muzika»Tramp ponovo krši autorska prava… Na mitingu koristio čuvenu pesmu Tome Petija, porodica odmah reagovala\nHeadliner.rs / 23/06/2020 /\t0\t/\t49\n“Mi verujemo u Ameriku i u demokratiju. Ali Donald Tramp ne predstavlja plemenite ideale nijednog od toga”, napisala je porodica pokojnog rokera čija pesma je puštana na predizbornom skupu u Tulsi.\nTom Peti/Photo: wikipedia.org\n“Tramp ni na koji način nije ovlašćen da koristi ovu pesmu za promociju kampanje koja je uvreda za previše Amerikanaca zdravog razuma”, stoji u pismu vlasnica autorskih prava na pesme Toma Petija – ćerki Adri i Anaki, bivše supruge Džejn i udovice Dane.\nU pismu dalje navode kako su sve pripadnice porodice Peti protiv bilo kakve diskriminacije i rasizma i kako Tom Peti nikad ne bi hteo da bude deo bilo kakve kampanje mržnje.\n– On je voleo kad se ljudi okupljaju, a ne kad se dele – navode one.\nTom Peti je pre tačno dvadeset godina, 2000. uputio javno pismo sličnog sadržaja republikanskom predsedničkom kandidatu Džordžu Bušu i to za korišćenje iste pesme “I Won’t Back Down” u njegovoj izbornoj kampanji.\n– Tom je napisao ovu pesmu za nevoljene, za gubitnike, za običnog čoveka i za SVE. Želimo jasno da damo do znanja da verujemo da svi mogu slobodno glasati kako žele, razmišljati kako žele, ali porodica Peti ne stoji uz ovo. Mi verujemo u Ameriku i verujemo u demokratiju. Ali Donald Tramp ne predstavlja plemenite ideale nijednog od toga. Mrzeli bismo da fanovi koji su marginalizovani od strane Trampove birokratije misle da smo saučesnici u ovom – stoji kao zaključak u pismu.\nTrampov predizborni miting u Tulsi došao je na loš glas posle vesti da su K-pop fanovi udruženi preko aplikacije Tik-Tok izazvali situaciju da sportska dvorana u u Tulsi koja prima 18.000 ljudi bude i više nego poluprazna, jer su uzimali rezervacije za dolazak na politički skup na kojem se naravno nisu pojavili, a vest o tome prvi je plasirao The New York Times.\nBred Parskal, čovek zadužen za Trampovu kampanju danas je demantovao tu tezu izjavljujući kako “levičari i interneti trolovi nemaju pojma kako funkcionišu predizborni skupovi”, adresirajući i optužbu The New York Timesu za jednostranost u izvještavanju, i izjavio da dvorana u Tulsi nije bila krcata zbog sigurnostih razloga zbog pandemije korona virusa. Podsećamo da je dan ranije Donald Tramp izjavio slavodobitno da je milion ljudi izrazilo želju i pokušalo da rezerviše mesto u Tulsi uprkos opasnosti od širenja korona virusa.\nTags:Donald TrampDonald TrumpI Won't Back DownIzborimitingTom PetiTom PettyTulsa\nZadrži svoj dah, jer... Nikola Vranjković 27. juna nastupa u bašti Festa


Najjači smo u čoporu, bijemo zverski | Roditeljstvo i odrastanje\nBaš identična situacija se desila pre nekoliko večeri, u jednom beogradskom naselju. Vinovnici događaja imali su između četrnaest i petnaest godina i sada hajde lepo da priznamo, da ne samo da smo dotakli dno, već smo pali ispod i ja nadu vidim samo u srcu.\nJa momke, do skoro bih za ovaj uzrast rekla dečake, ne poznajem lično, ali sam eto upoznala dela za koja su sposobna da urade i sve vreme imam jaku mučninu u stomaku i glavi. Analiziram, tumbam po svojoj glavi, koji je to poriv bio u njima da njih mnogo bije, ubija njega jednog, bez potpunog odsustva empatija ili bilo koje vrste samilosti prema drugom ljudskom biću? To su nečija deca, koja su gajena ko zna kako, slušala ko zna kakve priče i prisustvovala nekim čudnim okolnostima tokom svog odrastanja, prvenstveno u porodici, a zatim i u širem socijalnom okruženju. Jer, ja ne mogu i neću da imam bilo kakvo razumevanje da ih je žrtva navela na ovakvo zversko iživljavanje. Može li iko trezven da nađe bilo kakvo opravdanje? Ne može, ne treba i ne sme!\nŠta je dalje bilo sa prebijenim ne znam, šta će dalje biti sa njim ako se oporavi i poželi da se osveti i koliko će porodica biti obeleženo trajnim oštećenjima ili gubicima svoje dece? Nikako da uspem da prodrem u njihova razmišljanja, a padaju mi na pamet neke od potencijalnih situacija. Da li su navijači u pitanju, a opet kolika treba da je ostrašćenost njihova da sa svojih četrnaest godina imaju potrebu da nanose bol i imaju li predstavu o bolu kao takvom, uopšte? Druga, možda i verovatnija priča bi glasila da su ta deca bila pod dejstvom alkohola, ozbiljnih narkotika, bez ikakvog nadzora i odakle im svima te proklete palice? Granica za drogu se znatno spustila i ozbiljna predavanja su pokazala da se ekstazi i još neke, meni nepoznate imenom, tablete koriste već u šestom razredu osnovne škole! Lako se nabavljaju, nudi se u blizini škola i stariji navode mlađe, ne bi li bili prihvaćeni, a na ovako rano konzumiranjeodlučuju se sa opravdanjem da ni roditelji neće provaliti u prvo vreme da dete nešto od navedenog korisiti, jer se ne oseća u zadahu, za razliku od alkohola. Što me dalje navodi da vam prenesem da je značajno porasla prodaja elektronskih cigareta, iz istog razloga, neće me provaliti roditelji da pušim. Elektronske cigarete konzumiraju i dečaci i devojčice već od šestog razreda osnovne škole?!\nŠta još treba da se desi, jer više ni ubistvo nije dovoljno jak motiv da se ceo sistem menja i radi na edukaciji svih nas, dece, roditelja, prosvetnih radnika? Pričajući o prevenciji vršnjačkog nasilja mi mu dajemo na značaju, čak i samim pominjanjem te reči. Eto, silne se radionice, timovi i sastanci održavaju na tu temu i ako smo se već toliko puta uverili da ne daju rezultate, menjajte nešto vi koji ste za to zaduženi, umesto što na stub srama stavljate sve prosvetne radnike, u isti koš većinu roditelja. Šta ste vi preduzeli povodom ovakvih i drugih sličnih situacija? Ministarstvo obrazovanja, sport, omladina, zatajili ste gospodo odavno i ako već nemate srama da se povučete, konsultujte stručne ljude, pišite izmene, radite nešto dok se deca ne poubijaju.


Pristalice opozicije na skupu protiv policijske brutalnosti u Minsku, posle protesta na kojima su građani odbijali da prihvate rezultate predsedničkih izbora, 13. septembra 2020. (Foto: Reuters/Tut.By)\nPolitička previranja u Belorusiji se nastavljaju od spornog ponovnog izbora autoritarnog Aleksandra Lukašenka 9. avgusta. Članovi političke opozicije u Belorusiji osnovali su Nacionalni koordinacioni savet (NCC), da bi sa beloruskim vlastima pregovarali o održavanju slobodnih i poštenih izbora i prenosu vlasti. Umesto da se upusti u otvorene razgovore, Lukašenkov režim je pokrenuo politički motivisanu istragu protiv Nacionalnog koordinacionog saveta i pritvorio, prisilio u izgnanstvo i ili oteo članove NCC-a.\nZapravo, Sjedinjene Države su duboko zabrinute zbog otmice članice Nacionalnog koordinacionog saveta Marije Kalesnikave u Minsku 7. septembra i prinudnim izgnanstvom portparola Antona Rodnenkua i izvršnog sekretara Ivana Krautsoua 8. septembra. Maksim Znak, takođe član Nacionalnog koordinacionog saveta, priveden je sledećeg dana.\nSjedinjene Države žele da pohvale hrabrost gospođe Kalesnikave i beloruskog naroda u mirnoj borbi za svoje pravo da biraju svoje lidere na slobodnim i poštenim izborima. Demonstranti su se suočili sa grubim nasiljem i represijom od strane državnih vlasti, u okviru kojeg je došlo do drskih premlaćivanja usred bela dana i privođenje hiljada ljudi, uz sve više izveštaja o otmicama.\nOd 1. septembra beloruski studenti bili su žrtve nasilnih akcija, koje su predvodile snage bezbednosti obučene u crno, sa licima prekrivenim skijaškim maskama. Nekoliko njih je pokupljeno sa ulice i ubačeno u neobeležene kombije.\nSjedinjene Države, u koordinaciji sa svojim partnerima i saveznicima, razmatraju dodatne ciljane sankcije, kako bi se založile za odgovornost onih koji su umešani u kršenje ljudskih prava i represiju u Belorusiji.\n„Podsećamo beloruske vlasti na njihovu odgovornost da osiguraju bezbednost gospođe Kalesnikave i svih nepravedno pritvorenih“, saopštio je američki državni sekretar Majk Pompeo i naglasio:\n„Pozivamo beloruske vlasti da okončaju nasilje nad sopstvenim narodom, oslobode sve koji su nepravedno lišeni slobode, uključujući američkog državljanina Vitalija Škljarova, i uključe se u smislen dijalog sa istinskim predstavnicima beloruskog društva“.


Vi ste ovde: POČETNA GARANCIJA\nVAŠA STOMATOLOŠKA GARANCIJA\nNeuspjeh u radu u našem stomatološkom centru se ne dešava, ali iz profesionalnih razloga pristajemo da nadoknadimo troškove putovanja avionom do i od Trebinja (do ukupne vrijednosti od 200,00 evra) i troškove hotelskog smještaja (jednokrevetnu sobu po noći maks 40.00 evra) u Trebinju za vrijeme trajanja neophodnog dodatnog rada (obroci nisu uključeni u cijenu).\n"Stomatološki centar Tomanović" može samo da ponudi takvu uslugu u Trebinju kao dio njihove garancije.\nGarancija važi za sledeće proizvode:\n- Implantati (samo proizvod) - doživotna garancija\n- Krunice, mostovi (privremene nisu uključene) - 5 godina\n- Inleji / onleja (privremene nisu uključene) - 5 godina\n- Parcijalne proteze (privremene nisu uključene) - 3 godine\n- Pune Proteze - 1 godina\n- Kompozitni ispuni - 1 godina\nPacijent mora da obavjesti "Stomatološki centar Tomanović" prije ostvarivanja garancije. Propuštanje će poništiti garanciju na rad pacijenta.\n"Stomatološki centar Tomanović" zahtjeva da svi pacijenti izvrše pregled jednom godišnje za vrijeme trajanja garancije. Ako niste u mogućnosti da to obavite u našem centru, treba da posjetite lokalnog stomatologa i izvršite obavezan pregled jednom godišnje za vrijeme garantnog perioda. Ako dođete u situaciju da Vam je garancija potrebna, mi možemo zahtjevati pisani dokaz (pismo od vašeg lokalnog zubara) da je godišnji pregled izvršen.\nMeđutim, u slučaju parodontalnih problema, a naročito poslije tretmana parodontopatije, mi Vas savjetujemo da izvršite kontrole bar 3 - 4 puta godišnje.\n"Stomatološki centar Tomanović" će pokriti sve potrebne stomatološke i laboratorijske troškove da ispravi problem. U slučaju manjih ispravki možete da koristite usluge stomatologa u svojoj zemlji i dostavite nam Vaš račun za povrat novca. "Stomatološki centar Tomanović" odobrava 50,00 eura za popravke, kao što su ponovno cementiranje krunica, proteza ili prilagođavanja parcijalne proteze.\n"Stomatološki centar Tomanović" nije odgovoran za bilo kakvo nepredviđeno liječenje kanala korjena zuba nakon/ zuba pripremljenih za krunu i/ili mostove. Zubi trpe traume tokom pripremanja krunica i mostova i kao rezultat toga javlja se potreba za liječenjem kanala korjena.\nGarancija će biti umanjena ili poništena:\n- ako se pacijent ne vrati u "Stomatološki centar Tomanović" na rutinski pregled barem jednom godišnje tokom garantnog perioda, ili ne podlegne rutinskom pregledu jednom godišnje u njegovoj/njenoj zemlji sa rendgenskim snimkom i pismenim dokazom (faktura/pismo od vašeg lokalnog zubara) da je godišnji pregled izvršen.\n- ako je oralna higijena zanemarena i u garantnom periodu nije adekvatno vršena.\n- ako se instrukcije stomatologa nisu poštovale (na primer ne nosi protezu noću).\n- u situacijama kada se djelimične ili potpune proteze ne čuvaju i održavaju adekvatno.\n- u slučaju slučajnog oštećenja, na primer, pada proteze.\n- ako pacijent dođe do većeg gubljenja ili dobijanja tjelsene mase u kratkom vremenskom periodu\n- ako postoji neka opšta bolest kod pacijenta, a koja može da ima negativne efekte na stomatološke uslove (na primer dijabetes, epilepsija, osteoporoza, stanja posle k-zračenja ili hemoterapija)\n- ako je stomatolog u Vašoj zemlji preduzeo korektivne mjere ili dodatne tretmane, bez prethodnog obavještenja i dogovora sa našim Stomatološkim centrom.


Pitali smo stručnjake da procene predlog strože kaznene politike koju je najavio Vučić\nO predsednikovim predlozima za VICE pričaju profesorka Vesna Rakić-Vodinelić i advokat Ognjen Rašuo.\nZa prevelik broj ljudi u Srbiji život i zdravlje su sve nesigurniji, poslovi sve prekarniji, a bezbednost sve slabija. Srećom pa imamo makar neku stabilnost – naš predsednik je najvažniji čovek u zemlji i pita se za sve, evo već neprestano, skoro sedam godina.\nI sve to vreme bezbednost mu je bila na prvom mestu, jer bio je prvi potpredsednik Vlade zadužen za službe bezbednosti, predsedava Savezom za nacionalnu bezbednost, a voli čovek i da lično najavljuje i objavljuje hapšenja, doduše najviše ona koja su medijski interesantna i koja će pohvaliti međunarodne institucije.\nA voli, bogami, i da učestvuje u donošenju zakona koji će podići bezbednost građana ili makar njihovu veru u to da su bezbedniji, daj šta daš. Jeste da postoji tu ta začkoljica da predsednik Srbije ne bi smeo da se bavi nacrtima zakona, ako malo pogledamo koja su mu ustavna ovlašćenja - ali, ipak je to samo Ustav, ionako ćemo ga uskoro menjati.\nTako je, osim najnovijih masovnih hapšenja „lica od ranije poznatih policiji“, kao i jedne trule šljive iz svojih redova, posle nedavno održanog sastanka Saveta za nacionalnu bezbednost, Vučić izašao sa nizom predloga zakonskih izmena kojima će kazne za nasilne zločine, teška ubistva i dilovanje biti pooštrene, kao i sa predlogom da se uvede kazna doživotnog zatvora za teška krivična dela, kao što je bio slučaj Tijane Jurić.\nPredsednik nam ove mere predstavlja kao pažljivo osmišljene tako da se neki budući ili aktuelni kriminalci dobro upitaju da li i dalje žele da vrše svoje kriminalne radnje. Ipak, pored kriminalaca koji su tek jedna ciljna grupa ove priče, bilo bi dobro da se upita i stručna javnost, koju pri sastavljanju ovih predloga predsednik izgleda nije našao za shodno da konsultuje.\nZato sam eto ja, umesto predsednika, rešio da konsultujem Vesnu Rakić-Vodinelić, redovnu profesorku na Pravnom fakultetu univerziteta Union, kao i advokata Ognjena Rašua, da bih saznao više o tome šta ove mere mogu da znače za nas, osnovnu ciljnu grupu, odnosno kakve rezultate mogu da daju u suzbijanju kriminala.\n- Zakonsko predviđanje strožih kazni nije garantija smanjenja broja krivičnih dela, u najboljem slučaju to može biti samo jedan od činilaca koji utiču na kriminalitet - kaže za VICE profesorka Rakić-Vodinelić. Ona podcrtava da na to najviše utiče izvesnost otkrivanja krivičnih dela i njihovih učinilaca, kao i stvarna izvesnost kažnjavanja. - Druga mera, o kojoj nema spora jeste prevencija, koja podrazumeva pre svega adekvatno obrazovanje i vaspitavanje - navodi ona.\n"Na porast stope kriminala mnogo više utiču fenomeni kao što su siromaštvo, loša i korumpirana vlast nego blaga ili stroga kaznena politika"\nS time je saglasan i Rašuo.\n- Za vreme SFRJ stopa kriminala je bila među najnižima u Evropi, devedesetih je kriminal eksplodirao. Krivični zakon se nije bitno menjao, promenile su se društvene okolnosti. Na porast stope kriminala mnogo više utiču fenomeni kao što su siromaštvo, loša i korumpirana vlast nego blaga ili stroga kaznena politika - kaže Rašuo.\nOn navodi primer SAD koje su za vreme Regana značajno pooštrile kaznenu politiku na federalnom nivou, naročito prema kriminalu vezanom za trgovinu narkoticima, a danas imaju jednu od najviših stopa ubistava u razvijenom svetu i 70.000 mrtvih od prekomerne količine droge godišnje, kao i najviše ljudi u zatvoru od svih zemalja na svetu.\nSmanjenje stope kriminaliteta korespondira sa većim resursima i prisustvom – ne i većim ovlašćenjima – policije, a poželjno je i da sudstvo bude nezavisno od politike, što su malo kompleksniji zahvati od menjanja zakona, koji su u Srbiji ionako prečesto shvaćeni samo kao mrtvo slovo na papiru.\nPomalo paradoksalno, ili pre će biti cinično, Vučić baš to koristi kao municiju za izmene koje predlaže, tvrdeći da se zakoni ne primenjuju ili ne u potpunosti, kao i da sudije izriču blage kazne za teške zločine.\nSa druge strane, kaznenu politku, kakva god da je, nemoguće je uopšte sprovesti bez odgovarajućih kapaciteta – ljudskih, sudskih, ali i čisto logističkih. Vučić je tako u svom obrazloženju iskoristio i drugu rak-ranu ovdašnjeg sudstva, a to je percepcija da je pravda u Srbiji toliko spora da često nije dostižna, i najavio je da će postupci trajati kraće, do godinu dana.\nProfesorka Rakić-Vodinelić ističe da to, ako se i ostvari, može biti kontraproduktivno.\n- Ako se u kratkom roku ne obezbedi dovoljno vrednih dokaza, sudovi moraju primenjivati pravilo in dubio, pro reo, dakle – u sumnji, povoljnije za okrivljenog – što bi pre dovelo do većeg broja oslobađajućih presuda zbog nedokazanosti krivice okrivljenog.\nPored toga, kako navodi profesorka, brzo okončanje krivičnog postupka za najteža krivična dela je onemogućeno i čisto fizički.\n- Odeljenje za organizovani kriminal ima samo četiri sudnice, a sistem pravnih lekova je takav da je teško zamislivo pravnosnažno okončanje postupka za teška krivična dela u naznačenom vremenu - kaže ona.\nRašuo na to dodaje da je usko grlo sistema zapravo Apelacioni sud koji je pretrpan poslom, pa žalbeni postupak traje jako dugo. - A onda se dešava da, ako budu utvrđene nezakonitosti, presuda bude vraćena prvostepenom sudu na ponovno odlučivanje. Ali ne znam šta je tome lek, da ukinemo pravo na žalbu?\nVučić je u svom izlaganju tvrdio da je problem to što su kazne uglavnom minimalne i naveo primer kazni za silovanje - da najveći broj presuda bude na minimalne tri godine, a 33 posto do 5 godina. Ipak, o tome, među objavljenim statističkim podacima informacija uopšte nema, pa se prosto nameće pitanje – odakle predsedniku te brojke i zašto ih ne podeli sa nama građanima, kako bismo se i mi dodatno konsternirali i još zdušnije ga podržali u čvrstini njegove ruke?\n- Minimalna kazna za silovanje je pet godina i zabranjeno je ublažavanje kazne. Nezakonito je da neko bude osuđen na manju kaznu za osnovni oblik krivičnog dela. Kakve tri godine, to je najstrašnije lupetanje - neumoljiv je Rašuo.\n"Nije moguće zaključiti da pretnja doživotnom kaznom ima uticaj na smanjenje stope kriminalnih dela"\nTo ostavlja još pitanje uvođenja doživotne kazne, najsjajnije zvezde u predsednikovoj dalekoj, dalekoj galaksiji oštrijih kaznenih mera. Vučić se postarao da nam napomene kako se doživotna kazna uvodi u skladu sa predlozima fondacije "Tijana Jurić", koji predviđaju zabranu uslovnog otpusta, ublažavanja kazne ili pomilovanja za krivična dela ubistva i silovanja dece, nemoćnih lica i trudnica.\nSa druge strane, Komitet UN i Evropski sud za ljudska prava nametnuli su državama članicama obavezu da osuđeni na doživotnu robiju imaju mogućnost uslovnog puštanja na slobodu, obično posle 20, 25 ili 30 godina.\nProfesorka Rakić-Vodinelić kaže da nije moguće zaključiti da pretnja doživotnom kaznom ima uticaj na smanjenje stope kriminalnih dela, jer je praksa po tom pitanju raznovrsna, a podaci za Srbiju, naravno, ne postoje. Sam predlog je u skladu sa praksom država Saveta Evrope, gde svega devet članica nema instituciju doživotne kazne zatvora.\n- U preporuci Komiteta ministara ni u odlukama Evropskog suda nije nametnuta obaveza puštanja na slobodu osuđenih na doživotnu kaznu zatvora, posle odsluženog određenog broja godina, niti je to pravo osuđenika. Ono što se zahteva jeste zakonska mogućnost da se, u svakom konkretnom slučaju, od strane nadležnog organa i po utvrđenom postupku, razmotri da li ima zakonom predviđenih pretpostavki, uslova ili razloga da se lice osuđeno na doživotni zatvor pusti na slobodu - kaže profesorka.\nPraktično, to znači da kada bismo uveli zakon kakav je predložila fondacija „Tijana Jurić“ i iza kakvog je stao predsednik, to jest ako se zakonom ne predvidi mehanizam ni za uslovni otpust, ni za ublažavanje kazne putem pomilovanja ili na drugi način, to pitanje će biti podložno odluci Evropskog suda kada prvi put naše pravosuđe dođe u situaciju da takvu kaznu dosudi.\nNaime, postoje države u Evropi koje ne dopuštaju uslovni otpust za određena krivična dela. Kako navodi profesorka Rakić-Vodinelić, to su Engleska i Vels, Švajcarska, Bugarska, Mađarska, Francuska i Slovačka.\n- Ali će se te države, posle presude Velikog veća Evropskog suda za ljudska prava, koja je postala konačna 2013. godini, naći u istoj situaciji kao i Velika Britanija (u sporu Vinter i drugi protiv UK), tj. biće osuđene zbog povrede zabrane mučenja i drugog nečovečnog postupanja (čl. 3. Evropske konvencije za zaštitu ljudskih prava i osnovnih sloboda). Ako Srbija učini isto, čekaće je ista odluka.\nPostoje tu i drugi problemi. - Naš zakon (Član 73 KZS) predviđa da se uz uslovan otpust osuđeniku mogu nametnuti određene obaveze, na primer uzdržavanje od upotrebe narkotika - navodi Rašuo. - Pošto nemamo izgrađen sistem taj deo priče je manje više mrtvo slovo na papiru - kaže on.\n"Populistički predlog dat bez bilo kakvog naučnog, kriminološkog istraživanja"\nNa kraju, loše svetlo na ove predsednikove predloge baca i način na koji su doneseni i predstavljeni javnosti. - Stručni posao izrade nacrta izmena Zakonika o krivičnom postupku, treba da obavi Ministarstvo pravde - kaže profesorka Rakić-Vodinelić.\n- Tek pošto je predsednik Republike obznanio da je (valjda) Savet došao do neutemeljenog zaključka da pooštravanje zakona vodi smanjenju kriminaliteta, javila se ministarka pravde, tvrdeći da je osnovala radnu grupu još mesec dana pre sednice Saveta. Na sajtu Ministarstva pravde, nema ničega o osnivanju te radne grupe niti o njenim članovima - dodaje ona.\nDakle, sve u celom procesu sastavljanja i donošenja ovih predloga - koliko se može nazreti da je procesa uopšte i bilo - bilo je nakaradno. Same mere su utemeljene ili ni na kakvim poznatim podacima ili na pogrešnjm tvrdnjama, a sastavljene su bez konsultacija sa širom strukom.\nOpravdano je onda zapitati se - šta će nam uopšte takve mere i kome one donose dobro?\n- Ovo je populistički predlog dat bez bilo kakvog naučnog, kriminološkog istraživanja, obznanjen u intervjuu prikazanom u pauzi između dve sesije Zadruge, branjen gomilom netačnih podataka, u kome je predsednik jedino pokazao apsolutno nepoznavanje krivičnog prava - zaključuje Rašuo.\nTagged:NasiljeSilovanjekrivični zakonikvučićdilovanjeKazneSudstvoTijana Jurić


Jeftini letovi iz Somalije za Guadeloupe - Avionske karte Somalija Guadeloupe - eSky.ba\nLetovi iz Somalije za Guadeloupe\nPretražite letove iz Somalije za Guadeloupe\nProvjerite najbolje ponude letova iz Somalije za Guadeloupe\n✔ Postoje li posebne ponude za letove iz Somalije za Guadeloupe na eSky.ba?\n✔ Mogu li se pobrinuti za osiguranje prilikom rezervacije leta iz Somalije za Guadeloupe?\n✔ Ako rezerviram let iz Somalije za Guadeloupe, mogu li rezervirati ujedno i smještaj?\n✔ Koje avio-kompanije nude letove iz Somalije za Guadeloupe?\nBudite sigurni, da na eSky.ba ponuda letova iz Somalije za Guadeloupe uključuje ne samo niskotarifne avio-kompanije, već i one koje su specijalizirane za visoki standard.


Kada sportski profesionalci pomešaju klupske boje - VICE\nnov 21 2017, 10:50am\nKada sportski profesionalci pomešaju klupske boje\nTrener Partizana Miroslav Đukić je samo poslednji u nizu srpskih sportista kojima se "omaklo" da na trenutak odaju za kime im srce kuca.\nSvi mi dobro znamo koliko je smešno kada se profesionalni sportisti na momenat pomalo "zaborave", pa u momentu sevdaha usled proslave krenu po inerciji da pevaju navijačke pesme nekog drugog kluba. Kako je ovo Srbija u kojoj 96 odsto stanovništva navija za "večite", uglavnom se ovakvi brainfartovi dese nekim igračima Zvezde ili Partizana.\nSetimo se, recimo, kako je Duško Tošić na trenutak zaboravio čije boji brani, slaveći jednu pobedu u večitom derbiju.\nSličan gaf desio se i Vasi Miciću na proslavi Zvezdine titule, koji je nehotično poveo feštu popularnom grobarskom pesmom.\nPoslednja "žrtva" ove neizlečive bolesti je šef struke Partizana Miroslav Đukić.\nPopularni Đuka se ranije, iako je dva puta bio na klupi Partizana, izjašnjavao kao Zvezdin simpatizer, pa se zato i da razumeti kako je u nedavnoj izjavi za medije blago pobrkao lončiće i ubacio "Partizan" u frazu koja se već decenijama vezuje za Zvezdaše.\nEh, svakome se desi, zar ne?\nOčekujem da na nekoj sledećoj konferenciji gospodin Đukić večitom rivalu zaželi uspeh u Evropi uz podsetnik da se "za sve navija, ali Zvezda se voli". Sa druge strane, svojim igračima može da poruči kako treba da "dobro znaju da uvek tu je on", i sve će biti u redu.


EU: 1,3 mlrd. evra za vanredne situacije u zdravstvu\nTanjug 10. februara 2022. 13:36\nBRISEL, 10. februara ( Tanjug) – Nova Evropska zdravstvena uprava za pripravnost i reagovanje u vanrednim situacijama (HERA) predstavila je svoj prvi godišnji plan rada koji za 2022. godinu predviđa budžet od 1,3 milijarde evra za prevenciju, pripremu i brzo reagovanje na prekogranične vanredne zdravstvene situacije.\nU Evropskoj komisiji navode da HERA sprovodi akcije za jačanje spremnosti i sposobnosti reagovanja u okviru EU, rešavanje nedostatka i strateških zavisnosti i doprinositi jačanju globalne arhitekture u oblasti hitnih zdravstvenih situacija.\nU Briselu nagalašavaju da su dve godine pandemoje Kovid-19 pokazale ključnu važnost koju imaju spemnost i kapaciteti EU da se odgovori na prekogranične zdravstvene vanredne situacije.\n„HERA će da započne svoju kritičnu misiju tako što će postati osmatračnica zdravstvene bezbednosti EU za buduće zdravstvene pretnje, kao i ključni igrač u cilju spremnosti za zdravstvene krize na globalnom nivou.\nKao ključni stub snažne Evropske zdravstvene unije, HERA je postavila niz ambicioznih rezultata za 2022. godinu, kako u kontekstu tekućeg odgovora na kovid-19, tako i za spremnost za potencijalne buduće zdravstvene pretnje“, kaže evropska komesarka za zdravlje, Stela Kirijakides.